Sistem odlučivanja utemeljen na politici zločina - Društvo - Dnevni list Danas\nPočetna » Društvo » Sistem odlučivanja utemeljen na politici zločina\nMarko Milosavljević, programski koordinator Inicijative mladih za ljudska prava, za Danas\n1Piše: Jelena Diković 02. oktobra 2019. 14.30 Izmenjeno: 03. oktobra 2019. 12.19\n… a sa željom da žive u miru svesni svojih odgovornosti i prava, ističe za Danas Marko Milosavljević, programski koordinator Inicijative mladih za ljudska prava.\nPovod za razgovor sa Milosavljevićem je prestižna nagrada za ljudska prava „Vaclav Havel“, koju od 2009. dodeljuje Parlamentarna skupština Saveta Evrope, a koja je prekjuče uručena Regionalnoj mreži Inicijative mladih za ljudska prava.\n* Kako se osećate povodom dobijanja nagrade Vaclav Havel u okolnostima dok ste bezbednosno ugroženi zbog vašeg aktivizma, kao na primer napada u Beški kada ste protestovali na tribini na kojoj je govorio osuđeni ratni zločinac Veselin Šljivančanin?\n– Znamo da je cena za mirovni angažman visoka ali je ona zanemarljiva u odnosu na našu potrebu da izrazimo poštovanje za žrtve ratnih zločina, a naša reakcija u Beški na promociji osuđenog ratnog zločinca bila je jedan od snažnijih refleksa te potrebe.\n* Kako ćete nastaviti borbu protiv nacionalističke retorike u Srbiji s obzirom na to da režim na sve načine pokušava da ućutka pojedince i organizacije, poput Inicijative?\n– Nadahnuti ovim priznanjem nastavićemo i dalje da obrazujemo i povezujemo mlade ljude uprkos pritiscima kroz jači regionalni impuls naših programa razmena, ali i zagovaračkih inicijativa unutar društava u kojima radimo. Dvostruko osnaživanje kritički nastrojenih mladih ljudi u regionu poput obrazovanja kroz naše putujuće škole o nacionalizmima, kao i unutar naših društava osvajanjem javnog prostora poput Prajd karavana u Srbiji model je koji sada težimo da uspostavimo kao kontrapunkt nacionalističkom i patrijarhalnom obrascu koji se često može podvesti pod rečenicu „a šta su oni nama radili“.\n* Ratni zločinci trenutno uživaju prava u celom regionu, pogotovo u Srbiji. Istorija se prekraja u vezi sa ratovima iz devedesetih. Kako je do toga došlo?\n– To što su ratni zločinci heroji, a porodice žrtava na marginama društava u regionu posledica je kontinuiteta etnonacionalističkih programa političkih oligarhija, koji i dalje omogućava pljačku javnih resursa i građana u regionu. U tom smislu, pitanje suočavanja sa prošlošću nije hir nekoliko desetina navodno dobro plaćenih izdajnika ove ili one zemlje nego demokratsko pitanje. Ako nas predstavlja Vojislav Šešelj ili Fikret Abdić, obrazuje Vladimir Lazarević, obezbeđuje Mirko Norac, a Nikola Šainović predlaže rešenje za Kosovo, nisu u pitanju samo oni lično već sistem odlučivanja i obrazovanja koji je utemeljen na politici zločina čiji su eksponenti a sad i eksponati. Ključ je u tome da se svaka vlast u regionu propituje o odnosu prema politici zločina, osobito ona vlast koja je u tim zločinima i učestvovala.\n* Političari u regionu koriste retoriku devedesetih, zapaljive tonove, svaka strana slavi svoje zločince… Ima li nade da dođe do pomirenja na ovim prostorima ili možemo da očekujemo nove sukobe?\n– Na nama je zadatak da nadu o pomirenju kao društvenom procesu koji će imati određene rezultate proizvodimo na dnevnom nivou tako što ćemo u Zagrebu protestovati protiv spomenika Tuđmanu, u Sarajevu pokazati novim generacijama da su se pored opsade Sarajeva dešavala ubistva na Kazanima, u Prištini se boriti za građanski identitet Kosova. Takođe, ukazujući na primere onih koji su se suprotstavljali zlu za vreme ratova poput admirala Barovića, Vlade Trifunovića, Josipa Rajhla Kira i čitavog antiratnog pokreta u Jugoslaviji, formiramo generacije koje će umeti da prepoznaju rat dok se on bude šunjao u „patikama“ kako je to govorio Bogdan Bogdanović.\nEvropa da ne bude gluva na ratne retorike\n* Šta očekujete od EU?\n– Od Evrope zahtevamo da ne bude gluva na ratne retorike na Balkanu koje lako mogu dovesti do pušaka u rukama „golorukog naroda“. Zato nam nagrada Vaclav Havel daje podstrek da se naše zviždaljke još jače čuju.\nInicijativa mladih za ljudska prava, Marko MilosavljevićBeograd\n02. oktobra 2019. u 20.00\nBravo, veliko poštovanje i podrška vašem radu.


'Foto dan' u Foči | Herceg Televizija Trebinje\n'Foto dan' u Foči\nU okviru projekta "Tragom duše" koji provodi Vikimedijina zajednica u Republici Srpskoj, pod pokroviteljstvom Zadužbine Vikimedije, u Foči se u nedjelju 15. septembra organizuje foto dan.\nZainteresovani fotografi imaće priliku da fotografišu prirodna i kulturno-istorijska dobra sa područja opštine Foča i na taj način osvoje vrijedne nagrade.\nPrijave do subote 14. septembra u Info centru Turističke organizacije opštine Foča u Ulici Kralja Petra ili na broj telefona 066/892-322.\nNa taj način se fotografije dobara Republike Srpske pridružuju konceptu otvorenog i slobodnog znanja i obrazovanja.\nFoto-konkurs trajaće do 30.septembra.\nŽiri sastavljen od stručnjaka iz relevantnih oblasti izabraće 20 najboljih autorskih fotografija u dvije kategorije, prirodna dobra i nepokretna kulturna dobra, koje će biti predstavljene javnosti na specijalnoj izložbi 26. oktobra


U kasarni „Vojvoda Radomir Putnik“ počela Vežba „Cyber Tesla 2021“ – GM Press\nI ove godine se u kasarni “Vojvoda Radomir Putnik” u Gornjem Milanovcu realizuje Multinacionalna komandno-štabna vežba „Cyber Tesla“,u okviru programa državnog partnerstva Republike Srbije i savezne države Ohajo, SAD, u oblasti zaštite sajber prostora.\nMultinacionalna komandno-štabna vežba „Cyber Tesla“ se realizuje od 2016. godine.\nVežba je u nadležnosti Uprave za telekomunikacije i informatiku (J-6) Generalštaba Vojske Srbije i realizuje se u saradnji sa Nacionalnom Gardom Ohaja. Učesnici su predstavnici Ministarstva odbrane i Vojske Srbije, Nacionalne Garde Ohaja, privatnog i javnog sektora i akademske zajednice u Republici Srbiji koji obavljaju poslove u oblasti informacione bezbednosti.\nOd 2019. godine na vežbi učestvuju i predstavnici oružanih snaga Mađarske.\nGornji Milanovac i kasarna „Vojvoda Radomir Putnik“ ,kao lokacija za mesto realizacije vežbe, izabrani su zbog zanimljivog kulturno-istorijskog okruženja, tehničkih uslova, kao i dugogodišnje tradicije postojanja Centra za obuku veze i informatike.\nOvogodišnja Vežba se izvodi sa tri geografske lokacije:osnovno mesto izvođenja je Gornji Milanovac, Republika Srbija, a izdvojena mesta izvođenja su grad Kolumbus, Ohajo, USA i Budimpešta, Mađarska.\nOpšti cilj Vežbe je izgradnja vojnih kapaciteta sistema odbrane i Nacionalnog CERT-a za odbranu od visokotehnoloških napada i unapređenje saradnje sa relevantnim državnim i privatnim sektorom u cilju zaštite informacionog prostora Republike Srbije.\nSvečanost povodom realizacije vežbe “Cyber Tesla 2021” i doček zvanica najavljeni su za četvrtak,9.decembar.\nTags: Cyber Tesla 2021, kasarna „Vojvoda Radomir Putnik“, ministarstvo odbrane, Multinacionalna komandno-štabna vežba, Nacionalna garda Ohaja, oružane snage Mađarske, vojska Srbije\nOsamnaesto izdanje zbornika "Slovo Ćirilovo" izašlo iz štampe


Eksperiment o kojem će tek da se priča: Dobijate 1.200 evra i ne radite ništa - Sputnjik Srbija\n19:30 01.06.2021 Preuzmite kraći link\nGrupa odabranih Nemaca će primati bezuslovni osnovni dohodak u visini od 1.200 evra mesečno, u sklopu esperimenta koji će početi danas i trajati naredne tri godine.\nU okviru istraživanja, koje je deo pilot-projekta čiji je cilj da se istraže efekti bezuslovnog osnovnog dohotka, učestvovaće 122 učesnika, koji su izabrani među čak dva miliona prijavljenih, prenosi Tanjug pisanje nemačkih medija.\nUčesnici nisu morali da dokazuju da imaju bilo kakvu potrebu za novcem, tokom projekta će moći da rade šta i koliko žele i nemaju nikakve obaveze prema finansijerima projekta, izuzev što "moraju da popune sedam onlajn-upitnika u roku od tri godine koliko traje studija", navodi se na veb-stranici projekta.\nDodatnih 1.380 ljudi koji su izabrani nasumično takođe će ispunjavati upitnike na svakih šest meseci, ali oni neće primati osnovni prihod, već samo naknadu za vreme utrošeno na popunjavanje tih obrazaca.\nNovac za projekat obezbedilo je oko 150.000 privatnih donatora, a oni koji ga u naredne tri godine dobijaju biće oslobođeni poreza.\nTo znači da će svaki učesnik na kraju dobiti novac u visini od 43.200 evra, dok je ukupna vrednost projekta, koji je pokrenulo jedno neprofitno udruženje u Berlinu, oko 5,2 miliona evra.\nInicijatori "Mog osnovnog dohotka", kako se naziva to udruženje, uvereni su da bi bezuslovna isplata novca svim građanima rešila mnoge probleme današnjeg društva.\nOni smatraju da ljudi postaju slobodniji, kreativniji i srećniji ako se oslobode pritiska da moraju da zarade dovoljno novca za preživljavanje.\n"Testiraćemo šta ljudi rade kada su materijalno obezbeđeni tri godine. Da li će da troše taj novac ili da stvaraju finansijske rezerve? Da li će prestati da rade ili će da rade manje? Da li će postati socijalno angažovaniji, da li će više da doniraju?", kaže šef studije Jirgen Šup sa Nemačkog instituta za ekonomska istraživanja.\nČak se, kako kaže, i promene nivoa stresa mogu ispitati pomoću uzoraka kose ispitanika, jer će oni, očekuje se, biti pod manjim pritiskom zahvaljujući poklonjenoj plati.


Vesti, 20.12.2010, 00:55 AM\nJedan od najlakših načina na koji napadači mogu zaraziti računare korisnika malicioznim softverom je njegovim smeštanjem na naizgled legitimne sajtove, koji su ustvari kompromitovani. Google će korisnicima ubuduće pomagati na taj način što će ih obaveštavati da su sajtovi koje eventualno nameravaju da posete hakovani i da treba da razmisle o riziku koji nosi poseta takvom sajtu.\nIako stari “dobri” maliciozni atačment u e-mailu još uvek igra važnu ulogu u infekciji računara, uprkos godinama obuke korisnika da ne otvaraju takve atačmente, glavni izvor malicioznog softvera je internet, sa milionima veb-sajtova među kojima prosečan korisnik veoma teško može razdvojiti one maliciozne od bezbednih.\nDruštveni inžinjering (vidi u Rečnik: društveni inžinjering) se sve češće koristi kao metoda za širenje malicioznog softvera - napadači pokušavaju da prevare korisnika i nateraju ga da poseti veb-sajt sa ubačenim malicioznim kodom ili pak pokušavaju da ga prevarom nateraju da pokrene maliciozni fajl. U tom smislu, primetan je stalni porast lažnih antivirusnih softverskih proizvoda, programa za održavanje sistema i alatki za defragmentaciju, a meta su naivni korisnici.\nProizođači browsera takođe nastoje da idu u korak sa tendencijom porasta pretnji koje dolaze sa interneta, dodajući svojim programima funkcije za otkrivanje potencijalno malicioznih sajtova. I Google je u svoj browser Chrome dodao funkcije koje korisnike štite od drive-by download napada (vidi u Rečniku: drive-by download) i ranjivostima u okviru pluginova, a nedavno je u Chrome dodat i sandbox za Flash Player.\nMeđutim, zaštita u browserima nije dovoljna, uz činjenicu da nijedan dodatni sloj zaštite nije suvišan. Napadači odlično poznaju SEO i znaju kako da svoje maliciozne veb-sajtove proguraju na dobre pozicije u rezultatima pretrage. Sa druge strane, korisnici veruju da su veb-sajtovi koji se pojavljuju u vrhu pretrage najbolji, najkredibilniji i najrelevantniji. I tu nastaje problem.\nU postu na kompanijskom blogu, produkt menadžer u kompaniji Google, Gideon Wald, objašnjava: “Mi koristimo različite automatizovane alatke da bismo što je pre moguće otkrili najčešće znakove koji pokazuju da je neki sajt hakovan. Kada otrkijemo nešto sumnjivo, dodajemo obaveštenje o tome u rezultate pretrage. Trudićemo se da kontaktiramo veb-mastere sajtova preko Webmaster Tools naloga i svih email adresa do kojih dođemo na veb-stranici.”\nNova funkcija za zaštitu korisnika od malicioznog sadržaja sa hakovanih sajtova ili fišing (phishing, vidi u Rečniku: phishing) napada će korisnicima nuditi obaveštenje sa linkom sa nazivom “This site may be compromised.” Klikom na link, korisnik će biti preusmeravan na Guglov centar za pomoć (Google Help Center) gde se nalazi objašnjenje šta to znači u slučaju konkretnog sajta.\nOdluka će, upak, na kraju, biti prepuštena korisniku i klik na link koji vodi ka sajtu će ga odvesti ka željenom odredištu - sajtu koji može biti maliciozan ili ne.


Klimaton, klimatska akcija u Beogradu - ELEMENTARIJUM\nDvodnevna manifestacija Klimaton okupiće u februaru zainteresovane za klimatska pitanja i pokrenuti važne teme kada je reč o klimatskim izazovima u Beogradu\nManifestacija Klimaton (Climathon) održava se u Beogradu 8. i 9. februara, u Upravi grada, Kraljice Marije br. 1, u saradnji sa gradom Beogradom (Sekretarijat za zaštitu životne sredine), a jedan od partnera je i Centar za promociju nauke.\nKlimaton je usredsređen na identifikovanje lokalnih klimatskih izazova, omogućavanje građanima da preduzmu akcije, razvijanje inovativnih ideja za rešavanje klimatskih izazova i obezbeđivanje podrške i ekspertize za pretvaranje ovih ideja u stvarnost.\nOvoga puta, rešavaju se dva izazova grada Beograda: urbana toplotna ostrva u Beogradu i čvrsti komunalni otpad i ekološka svest građana.\nKlimaton je najmasovnija kolektivna klimatska akcija u svetu, koja godišnje okuplja hiljade ljudi u 145 gradova i preko 55 zemalja na svim kontinentima, sa medijskim dosegom preko 300 miliona ljudi. Realizuje se putem hakatona (kreativnih radionica) u toku koga se timovi sastavljeni od studenata, preduzetnika, startapova, biznis lidera i kreatora politika takmiče u rešavanju klimatskih izazova Beograda. Najbolji timovi dobijaju vredne nagrade i priliku da se njihove ideje primene u praksi.\nUčesnici imaju priliku da razvijaju kolektivnu inovativnost i kreativnost. Kroz integraciju ovog dešavanja sa internacionalnim forumom za obrazovanje Remaking Tesla, podržanim od strane Ministarstva trgovine, turizma i telekomunikacija, te međunarodno nagrađivanu edu-igru Play Sustainability, usavršavaće se u održivom razvoju.\nViše detalja i formular za registraciju učesnika možete naći ovde.


Željko Komšić: “Antifašizam je civilizacijska vrijednost i potreba svih građana” – Haber.ba\nČlan Predsjedništva BiH Željko Komšić uputio je poruku građanima povodom obilježavanja 9. maja, Dana pobjede nad fašizmom i Dana Evrope.\n“Sutra obilježavamo 74. godišnjicu pobjede nad fašizmom. Nažalost, i nakon toliko godina, pojavni oblici fašizma prisutni su i danas u našoj zemlji, ali i širom Evrope. Stoga, veoma je važno da se u Bosni i Hercegovini neprekidno podsjećamo na datum 9. maj, Dan pobjede nad fašizmom, koji se ujedno obilježava i kao Dan Evrope“, navodi se u saopštenju.\nKomšić je istakao da se na taj način ističe antifašističko opredjeljenje većine građana Bosne i Hercegovine, države koja je često bila na udaru fašizma i fašističkih ideologija.\n“Važno je da se antifašizam, kao univerzalna civilizacijska vrijednost, dodatno učvrsti i prezentira kao nasušna potreba svih građana, koji antifašističku borbu zapravo smatraju svojom borbom. Kao dio evropskog kontinenta, uvijek treba pokazivati da se nalazimo na pravoj i pravilnoj strani svjetske historije, tako što ćemo njegovati tekovine antifašističke borbe i time pokazati da fašizmu nije mjesto u Bosni i Hercegovini“, istakao je Komšić, saopšteno je iz Predsjedništva BiH.\nTeme:Dan Evrope, Dan pobjede nad fašizmom, Demokratska fronta, izdvojeno, Predsjedništvo BiH, Željko Komšić


U Petrovcu na Mlavi predstojeći praznici uz novu dekoraciju i humanitarnu akciju - Boom93\nOve godine Opština Petrovac na Mlavi opredelila je deo sredstava iz budžeta za novogodišnju dekoraciju i kupovinu rasvete, a deo ukrasa je iznajmljen. Lokalna samouprava organizovala je i zajedničku akciju sa građanima a ideja je da građani i kompanije učestvuju u kićenju jelke i da donacijama ulepšaju nekome Božić i Novu godinu. Obezbeđeno je i oko 200 paketa za decu iz porodica koji su korisnici novčane socijalne pomoći i za starije sugrađane koji su materijalno ugroženi.\nFoto/H.Đ. Petrovac na Mlavi praznična dekoracija na trgu u centru grada\nKako bi se upotpunila praznična atmosfera, Opština Petrovac na Mlavi je ukrasila grad kao i prethodnih godina ali ove godine je zbog epidemiološke situacije izazvane korona virusom i novonastale krize organizovano i niz humanitarnih akcija u kojima bi građane podsetili da treba da ostanu solidarni i pruže pomoć onima kojima je najpotrebnija.\n„Ove godine, deo novogodišnje rasvete je kupljen, a deo ukrasa iznajmljen. Za kupovinu novogodišnje rasvete, montažu i demontažu, izdvojeno je 2.998.800 dinara sa PDV-om, a za iznajmljivanje 1.200.000 dinara sa PDV-om. Oba ugovora dodeljena su istoj firmi “Lazar group” iz Svilajnca.“-ističe Hristina Đorđević, šef kabineta predsednika Opštine Petrovac na Mlavi u izjavi za Boom 93.\nFoto/ H.Đ. Petrovac na Mlavi -novogodišnja dekoracija u pešačkoj zoni\nPredstavnici lokalne samouprave Opštine Petrovac na Mlavi su pored dekoracije i ukrasa kojim je dekorisan centar grada, organizovali i zajedničku akciju građana i kompanija pod nazivom “Delimo ljubav, jer pažnja je bitna“. Svaki građanin koji želi može postavit ukras na jelku i donirati, čep za hendikep, igračke i garderobu koja će biti donirana materijalno ugroženim građanima i deci iz socijalno ugroženih porodica.\nFoto/H.Đ/ humanitarna akcija u Petrovcu Čep za hendikep\n„Želeći da našim sugrađanima unesemo malo radosti u ovaj tmuran period, osmislili smo akciju “Delimo ljubav, jer pažnja je bitna” u susret novogodišnjim i božićnim praznicima. Kod mosta u centru grada, na mini platou postavljena je jelka, a ideja je da građani i kompanije učestvuju u kićenju jelke i da donacijama ulepšaju nekome Božić i Novu godinu. Pored jelke su postavljena burenca i kutije za donaciju: Čepko – čep za hendikep, Raduljko -igračke i Krpica – garderoba.“-dodala je Đorđević.\nFoto/H.Đ-humanitarna akcija za prikupljanje garderobe\nOpština Petrovac na Mlavi je u saradnji sa Centrom za socijalni rad opština Petrovac na Mlavi i Žagubica obezbedila oko 200 paketa za decu iz porodica koji su korisnici novčane socijalne pomoći i za starije sugrađane koji su materijalno ugroženi.\n„Ovo je period kada obično počinje praznična euforija, na žalost, ove godine zbog pandemije korona virusa, praznici su u drugom planu. Mi smo želeli da održimo praznični duh, najviše zbog naših najmlađih sugrađana, kako ne bi osetili ovu krizu. U isto vreme, kako su praznici vreme darivanja, želeli smo da pomognemo i obradujemo sugrađane koji su materijalno ugroženi. Važno je napomenuti, da i bez obzira ne epidemiju, ovaj period zna biti težak za ljude koji su materijalno ugroženi ili praznike proslavljaju sami.“ – naglasila je Šef kabineta predsednika ove opštine.\nFoto/H.Đ Petrovac na Mlavi humanitarna akcija kićenja jelke\nKako ističu predstavnici ove lokalne samouprave, jelka u na platou u centru grada posvećena je svima a posebno materijano ugroženim građanima i onima koji su sami. U ovoj opštini očekuju da će se građani u skladu sa svojim mogućnostima odazvati akciji i donirati čepove i garderobu i tako pomoći onima kojima je pomoć najpotrebnija i na taj način ulepšati svima predstojeće praznike.\nOznakeBraničevski okrug budžet Budžet Srbije jelka novogodišnja rasveta Opština Petrovac na Mlavi Petrovac na Mlavi\nNove mere stupile na snagu, tržni centri i uslužne delatnosti od danas rade do 20 sati


Syed “SumaiL” Hassan – šesnaestogodišnji Pakistanac koji je postao najmlađi milioner u svetu eSporta\nOdrastajući u Pakistanu, morao je svojevremeno da proda svoj bicikl da bi što duže igrao Dotu.\nSumail: odrastajući u Pakistanu, morao sam da prodam svoj bicikl da bih mogao što duže da igram Dotu u igraonici. Sve fotografije sa strima takmičenja.\nSvi smo čuli, većina nas je i gledala film Slumdog Millionaire, i retko koga je on ostavio ravnodušnim. Sedam godina kasnije, u Americi se odvija veoma slična radnja, samo što ovoga puta nije nastavak filma u pitanju, već istinit događaj, iako mnogi već sad prognoziraju da će priča o SumaiLu koja je na najlepši mogući način inspričan na ovogodišnjem The International turniru biti ekranizovana u nekom momentu.\nNaime posle duge borbe koja je trajala danima, SumaiL i njegov tim Evil Genius su osvojili najveći turnir u istoriji video igara, time su Americi doneli prvi trofej kada je ovaj turnir u pitanju, i zaradili su 6.6 miliona dolara, čime je svako od pet igrača u timu i zvanično postao milioner. Ali iako je priča od svakog od njih posebna na svoj način, priča o SumaiLu se najviše izdvaja, jer je za veoma kratko vreme prešao put od toga da je morao da proda svoj bicikl da bi išao u igraonicu da igra Dotu, do toga da je sa šesnest godina podigrao najveći trofej u ovoj igri, i postao najmlađi milioner gejmer na svetu.\nTim koji je rizikovao sa Sumailom\nNaime, ovaj mladić je počeo da igra Dotu sa nepunih devet godina uz svog starijeg brata koji ga je vodio u igraonicu gde je SumaiL mogao da se posveti onom što ga najviše interesuje, i da se skloni od stvarnog sveta oko sebe, s obzirom da uslovi života nisu bili ni malo laki u Pakistanu, jer je do svoje petnaeste godine živeo u malom stanu sa jos 8 članova porodice, dok je sobu delio sa njih troje. SumaiL je rekao da i pored svega toga, imao je od početka podršku svojih roditelja, i da je njegov otac vredno radio na izdržavanju porodice da bi mu omogućio da se posveti onome što želi, iako su na početku bili dosta skeptični, kao što je često slučaj kada mladi igrači odluče da se posvet eSportu umesto obrazovanju ili nekom drugom hobiju.\nPročitajte: Sve što treba da znate o najvećem turniru u istoriji video igara, Dota 2 The International\nS obzirom da u Pakistanu gejming nije razvijen kao u modernijim delovima sveta, SumaiL i njegov rođak sa jos dvojicom prijatelja su morali svaki dan da putuju na malom motoru za jednu osobu do najbliže igraonice gde bi mogli da igraju Dotu. Ali sav trud, uz vanserijski talenat i želju za uspehom koju je ovaj mladić posedovao, su se vrlo brzo isplatili.\nSumaiL je prvi put privukao pažnju na sebe 2014. godine igrajući u Severno Američkoj Elite Ligi (NEL) gde su ga posle kratko provedenog vremena igranja u raznim manje poznatim timovima, primetili menadžeri tima Evil Geniuses, kojima se priključio u Januaru 2015. godine, kada dolazi da živi u Ameriku.\nIako je ovo bio veliki rizik tima, da svoju nadu polože u nekog toliko mladog, jer iako je SumaiL vidno bio vanserijski talenat, teško je reći kako će se neko ko ima samo petnaest godina snaći na sceni, pred velikom publikom, na turnirima gde je puno toga na ulogu.\nIako odmah nakon njegovog ulaska u tim, Evil Geniuses su uzeli treće mesto u Dota 2 ligi, njegov pravi debi se računa da je bio na Dota 2 Azijskom šampionatu, kojeg često nazivaju - Azijski The International.\nSumaiL i njegov tim su osvojili prvo mesto, nagradu od preko 1.200.000 dolara, nešto sto je pored The Internationala najveći uspeh u Doti, i o čemu maštaju i mnogi stariji i iskusniji igrači, a kamoli neko nov u celoj toj priči kao što je SumaiL. Taj kao i mnogi uspesi tokom cele godine su postavili EG kao jedne od predstojećih favorita ovogodišnjeg The Internationala, ali sve oči su bile uprte pravo u SumaiL, sa samo jednim pitanjem – kako će se mladi igrač snaći pod pritiskom turnira pod kojim su i mnogo stariji favoriti poklekli skoro svake godine, jer se nikad nije desilo da favoriti zapravo i osvoje The International u njegovoj petogodišnjoj istoriji.\nAli sa svih strana je dolazila podrška, sam tim menadzer EGa, Charlie Yang je izjavio da je iznenađujućekoliko je velika ambicija i želja SumaiLa da uspe u takmičenju na najvišem mogućem nivou, dok to potvrđuje i njegova porodica, koja spominje kako je uvek govorio svojim roditeljima :\n" Pustite me da radim ono što želim, i jednog dana bićete ponosni na mene."\nI kako se sam The International približavao, najprestizniji turnir u Doti, i najveći turnir u istoriji video igara, ovaj mladić je uspevao da zadrži jasnu sliku u glavi, da ma koliko da je dobar, postoji mnogo faktora koje može da unapredi u svojoj igri, i srećom po njega oko sebe je imao pravi tim ljudi da mu u tome pomognu, uključujuci legendarnog igrača Dote i svog saigrača Klintona Fear Lumisa , čoveka koji je na Dota gejming sceni 10 godina, i koji je ove godine rešio da zaista da sve od sebe da pomogne svom timu da dođu do titule o kojoj toliko dugo sanja.\nSumaiL je rekao za svog saigrača :\n"Fear me je naučio da imam kompletno poverenje u svoje saigrače. Rekao mi je da zapamtim da dobri igrači uče iz svojih grešaka, i da umesto da se nerviraju oko njih, nastavljaju da vežbaju još više, i da se samo tako može postati najbolji."\nI koliko su se samo te reči i te lekcije isplatile: po meni, na ovome što je Fear rekao se zasnivao uspeh Evil Geniusesa koji je usledio. Posle grupne faze u kojoj su izašli bez poraza, sa tri pobede i četiri nerešena rezultata, usledila je borba kroz sistem eliminacija, gde su EG imali prava na jednu grešku zato što su startovali iz pobedničkog žreba, u kome su bili top 4 tima iz svake grupe.\nU prvom meču protivnici su im bili sunarodnici, Američki tim CompLexity Gaming, posle kog su došli uvek nezgodni EHOME koji su izbacili prvog favorita iz takmičenja – Team Secret. Iako su izgubili prvu partiju, EG se brzo povratio i odneli su pobedu sa kojom su se našli na pragu velikog finala, ali tu im je na put stao iznenađenje turnira, kineski tim CDEC koji je u tom trenutku rušio sve pred sobom, iako su bili poslednji tim koji se iz kvalifikacija ubacio na završnicu turnira.\nEG je dobio novu šansu da se borbi za veliko finale, ali da bi došli do njega morali su da prođu kroz još jedan vrhunski kineski tim koji je u svojim redovima imao iskusne igrače koji su već osvojili ovaj turnir, i iako su oba tima imala podjednako šanse, EG je odigrao maltene bez greške, gde je SumaiL pokazao sjajne poteze, manjak bilo kakve treme, i kompletno poverenje u svoj tim.\nOd ultrakilla na Lini, do sjajne partije na prejakom i uglavnom banovanom Leshracu, SumaiL je nosio svoj tim do pobede od 2-0 i odlaska u veliko finale, gde ih je čekao jedini tim od koga su izgubili meč na ovom turniru, kao poslednja prepreka između njih i pehara besmrtnosti. S obzirom da se veliko finale igra istog dana kao i finale gubitničkog žreba, EG nisu imali previše vremena da se odmore, i zagrejani, na krilima pobede, su dočekali mnogo spremnije ovaj put kineski CDEC. Usledilo je ono čemu su se svi fanovi Evil Geniusesa nadali.\nPrvu partiju velikog finala je obeližio veoma brz draft heroja, gde je CDED odlučio da pored Nage banuje Techiesa, što je značilo da je SumaiL dobio svog najjačeg heroja Storm Spirita, dok je - što se možda ispostavilo kao i najveći problem za Kineze, Fear zaigrao na Gyrocopteru koji je dominirao tokom celog turnira, a Universe je dobio Clockwerka sa kojim je imao nekoliko poteza vrednih divljenja.\nSama partija je počela užasno za SumaiLa, koji je bio gankovan tri puta za redom, i posle 0-3 mnogi su mislili da neće uspeti da se povrati u partiju. Ali upravo to je ono što je EG po meni učinilo šampionima ovog turnira. Skoro nisam video da neki tim, u bilo kojoj igri ima toliko poverenja jedni u druge. Ostatak tima se nesebično žrtvovao za SumaiLa, koji je konstantno se vraćao u borbe čak i kad ima jako malo healtha i kada bi se svako drugi povukao, ali njegovi saigrači su uvek bili tu za njega, i Sumail se vratio u gejm farmajući najbrži Orchid na celom turniru.\nCDEC je nastavio da igra agresivno, ali je Fear pročitao njihovu igru, i pobedio ih u njoj, svaki put tačno očekujući odakle će napasti, i moram priznati nekoliko puta me je naterao da se proderem gledajući kako vodi svoj tim do pobede u prvoj partiji.\nInternet je eksplodirao, na sve strane su letele reči hvale ka igračima EGa, ali se znalo da još ništa nije gotovo, i da kineski tim sigurno ima još nekog keca u rukavu.\nU drugoj parti CDEC je odlučio da svu pažnju usmeri upravo na SumaiLa, i counteruju ono što izabere, i iako je on izabrao sjajan pick - Windrangera, da bi counterovao Queen Of Pain i Leshraca, jer se predpostavljalo da će neko od njih otići na mid, CDEC u poslednjem picku biraju Broodmother, krajnje neočekivan potez, i šalju je na mid, i ako je EG dao sve od sebe da posle loše laneing faze se povrati u igru, agresivnost CDECa im nije dala da se vrate u partiju i rezultat je bio poravnat.\nZa treću partiju finala se može reći da je možda i najbolja partija na celom turniru, i ako je niste gledali, uradite to. Fear je po treći put dobio Gyrocoptera, dok je SumaiL ovoga puta izabrao Ember Spirita i impresionirao je još jednom, koristeći svaku prednost ovog heroja do maksimuma.\nIako je EG dobio laning fazu, CDEC je forsirao timske borbe, ali je Fear pokazao Agressifu da i on može da igra na isti način, koristeći teleport maltene na CDu, i stvarajući pogodne uslove za borbu svom timu kad god je to moguće. Koliko je partija bila bliska, govori i to da u 57. minutu timovi su bili potpuno izjednačeni po većini parametra. Prelomni momenat u partiji se desio u 55. minutu kada je SumaiL negirao CDECovu moć da započnu borbu sa Linken's Spherom, EG je preokrenuo borbu i uništio kineski tim, dolazeći na korak do titule posle užasno iscrpljujuće borbe od sat vremena.\nU momentu kada su bili na korak do svog cilja, tim EG se nije dao uspaničiti, i tada je istupio kapiten tima ppd i sa perfektno određenim draftom je iznenadio protivnike uzimajući za poslednji pick Ancient Apparationa koga nismo imali prilike previše da gledamo na turniru.\nKljučni momenat u partiji se desio u poslednjoj timskoj borbi kod Roshana, kada je CDEC sa samopouzdanjem otisao po Aegis posle gankovanja SumaiLovog Storm Spirita. Nisu očekivali da će EG pružiti otpor, ali kombo Echoslama i Apparationovog ultimata je u momentu ubio četiri člana CDECa i to je označilo početak kraja kineskog tima.\nPobeđujući borbu za borbom, SumaiL i drugovi su osećali kako im se osmehuje velika pobeda, kao i publika koja je fanatično vikala USA USA USA poslednjih 15ak minuta partije.\nPosle pedesetak minuta borbe, u chatu je iskočilo GG, i Evil Geniuses su napisali novu stranicu istorije u Doti, pobeđujući u finalu sa ukupnim skorom 3-1 i uspevajući da opravdaju ulogu jednih od najvećih favorita na ovogodišnjem turniru.\nZa kraj, citiraću misao jednog od igrača Evil Geniusesa koju je ostavio na Tviteru odmah posle njihove pobede :\n"Nismo planirali da postanemo superheroji. Ali nekad, život ne ispadne onako kako ste planirali."\nPo meni ovo što je SumaiL upravo postigao je jedan od istorijskih momenata eSporta koji će se dugo dugo u budućnosti pamtiti, jer na prste jedne ruke možemo da nabrojimo koliko ima sportova gde ti sa 16 godina možeš da postaneš milioner, i dok se širom sveta otvaraju koledži koji imaju stipendije za gejming, a u srednjim školama se uvode nastave iz eSporta, sa sigurnošću možemo reći da je SumaiL upravo utro put mnogim klincima koji će u budućnosti probati da ponove njegov uspeh, i da će biti inspiracija u godinama koje dolaze, kako igračima Dote, tako i svim ostalim gejmerima širom sveta. Njemu lično se smeši svetla budućnost i već sad ima potencijal da postane najuspešnij gejmer sportista ikada, a kako će se stvari odvijati, vreme će pokazati, meni se čini da samo neko sa ogromnom ambicijom može da postigne ovo što je on postigao, tako da verujem da ćemo u narednih par godina videti mnogo od njega, i ostatka Evil Geniuses tima, kojima još jednom čestitam na pobedi i ostvarenju njihovog sna. Bleed Blue!\nTagged:esportsDotaVice BlogSlumdog MillionaireThe International 4Syed HussanreportažeGejmingSumaiLMilioner iz blata


Radio Tivat | Šah se vraća u škole\n10 мај Šah se vraća u škole\nPosted at 16:00h in Sport\tby\tDragan Popadic\nPredstavnici Ministarstva prosvjete, Evropske šahovske unije (ECU) i Šahovskog saveza Crne Gore potpisali su danas Sporazum o saradnji, čiji je cilj popularizacija šaha među učenicima osnovnih škola.\nSporazum je sa predsjednicima ECU i Šahovskog saveza, Zurabom Azmaiparašvilijem i Jovanom Milovićem, potpisao resorni ministar Damir Šehović.\nIz Ministarstva su kazali da je cilj potpisivanja dokumenta jačanje intelektualnih, kulturnih i sportskih kapaciteta, pri čemu će školama biti obezbijeđena šahovska oprema i rekviziti za obavljanje sportskih takmičenja u šahu.\nŠehović je rekao da Ministarstvo prosvjete podržava projekte koji podstiču intelektualni razvoj djece i dodao da je šah sport koji navodi na razmišljanje, vježba istrajnost i budi samokritičnost.\nOn je se zahvalio potpisinicima sporazuma zbog spremnosti da kroz logističku i tehničku podršku podstiču korisnu aktivnost u školama.\nŠehović je neveo da je uvjeren da će učenici u Crnoj Gori u vremenu koje dolazi biti mnogo zainteresovaniji za šah.\nAzmaiparašvili je istakao da je ECU takav sporazum potpisala sa još nekim država u regionu, kao i da se šah na ovaj ili sličan način izučava u mnogim zemljama Evropske unije na osnovu preporuke Evropskog parlamenta, koji je šah ocijenio korisnim za razvoj djece.\nKako je rekao, ECU će školama u Crnoj Gori obezbijediti neophodnu šahovsku opremu i rekvizite za obavljanje sportskih takmičenja u šahu, člansku kartu Fide ID, podržati obuku za nastavnike na takmičenjima u šahu i savjetovanje o upotrebi šahovskog obrazovnog materijala.\nMilović je naglasio da će na osnovu Sporazuma Šahovski savez omogućiti registraciju igrača-šahista u postojećim klubovima i obezbjediti im šahovske rekvizite, sertifikovati uspješne igrače-šahiste koji se takmiče na sportskim takmičenjima na školskom, opštinskom i nacionalnom nivou i obezbjediti suđenje na nacionalnim takmičenjima.\nOn je ocijenio je da je edukativna uloga šaha važna i dodao da je uvjeren da će ovaj projekat doprinijeti popularizaciji šaha u Crnoj Gori.


Kolegijum bez jednoglasnog stava: Nijesu osudili ponašanje Đukanovića - Vijesti.me\nKolegijum bez jednoglasnog stava: Nijesu osudili ponašanje Đukanovića\nKolegijum ponovo razmatrati inicijativu kada se Ranko Krivokapić, vrati iz zvanične posjete SAD Edit\nMina 25. novembar 2013, 20:11 ažurirano 20. februar 2019, 02:44\nKolegijum predsjednika parlamenta nije danas donio jednoglasnu odluku da osudi verbalni sukob premijera Mila Đukanovića sa poslanicima Pozitivne Crne Gore.\nKolegijum je danas, razmatrao zahtjev poslanika Pozitivne, koji su tražili da to tijelo osudi ponašanje Đukanovića na poslednjoj sjednici parlamenta, kada je, kako su naveli, njihovog predstavnika, Dritana Abazovića, nazivao budalom i bitangom i pozivao ga na fizički obračun.\nŠef poslaničkog kluba Pozitivne, Mladen Bojanić, kazao je novinarima nakon sjednice Kolegijuma, da su njihov predlog podržali predstavnici Demokratskog fronta i Socijalističke narodne partije, dok su protiv bili poslanici Demokratske partije socijalista (DPS).\n„Tražili smo da se ošto osudi istup Đukanovića kada je na premijerskom satu Abazovića nazvao budalom i bitangom i pozivao ga na obračun, a za našu stranku kazao da je predstavnik medijske mafije“, rekao je Bojanić navodeći da na sjednici nije bilo predstavnika Socijaldemokratske partije.\nOn je dodao da će Kolegijum ponovo razmatrati inicijativu Pozitivne, kada se predsjednik parlamenta, Ranko Krivokapić, vrati iz zvanične posjete Sjedinjenim Američkim Državama.\nŠef poslaničkog kluba DPS-a, Milutin Simović rekao je da je predložio da Kolegijum danas razmatra atmosferu u parlamentu, i istupe pojedinih poslanika u medijima i na društvenim mrežama.\n„Predlagao sam da se razgovara i o atmosferi na pojednim sjednicama Odbora, na kojima se pokazalo da je odnos među poslanicima upitan, i izjavama nekih članova parlamenta koji su DPS nazivali fašističkom sektom“, dodao je Simović.\nOn smatra da su tokom premijerskog sata poslanici Pozitivne na Đukanovićeve komentare odgovarali neprimjereno.\n„Čuli smo i Đukanovićev stav nakon tog događaja i njegovo žaljenje što se to desilo, a saopštio sam sve razloge zbog kojih nijesmo podržali predlog Pozitivne“, rekao je Simović.\nUpitan da prokometariše ocjene da na plenarnoj sjednici u trenutku incidenta nije dobro odreagovao predsjedavajući Željko Šturanović, Simović je rekao da je Šturanović poznat po svojoj toleranciji.\n„Šturanović je više puta opominjao kolege iz Pozitivne ali to nije pomagalo, a Bojanić je u svom pitanju premijeru pravio neprimjerene asocijacije na račun Đukanovića sa Hosnijem Mubarakom, Moamerom Gadafijem i Sadamom Huseinom“, naveo je Simović.\nŠef poslaničkog kluba Demokratskog fronta, Goran Danilović, rekao je da taj savez najoštrije osuđuje istup Đukanovića\nOn je naveo da će i dalje insistirati da se razgovara o ukupnoj atmosferi u parlamentu, i kada Kolegijum ponovo bude razmatrao zahtjev Pozitivne.\nŠef poslaničkog kluba Demokratskog fronta, Goran Danilović, rekao je da taj savez najoštrije osuđuje istup Đukanovića.\n„Žao mi je što se to desilo Abazoviću jer svojim ponašanjem nije zaslužio takvu reakciju“, naveo je Danilović.\nTV prilog: Jelena Kulidžan


You are here: Home / Blog / Tragedija države i ponižavanje građana je naša sudbina\nU tekstu kojii je objavila Politika, 15 marta 2011, objavljeni su osnovni ciljevi rekonstrusane Vlade Srbije. Ekonomski ciljevi su prihvatljivi i prepoznatljivi, poželjni i neophodni, ali su uopšteni i generalni, bez prioriteta i bez nužnog konzensusa političkih partija, građana, ostalih nosilaca vlasti i države. Politika ciljeve definiše kao ‘deset ekonomskih zadataka’ s jasnom podrškom predstavljenoj u efektnoj krivi sa eksponencijalnim rastom. Šta možemo očekivati i ima li realnih šansi da Srbija izbegne zamke daljeg posrtanja, zaustavljanja bede i siromaštva i posebno da li će Vlada uspeti da ugradi zamajce u ekonomiju koji će podsticati rad, orgovornost i preduzetništvo. Nažalost, odgovor je negativan i nema nikakvih šansi da Vlada napravi bilo kakav pomak i napredak.\nDeset ekonomskih zakona je definisano bez ijednog merljivog indikatora koji će da obaveže Vladu i istovremeno da građanima pruži dokaze o rešenosti i spremnosti na radikalne promene. Ciljevi nisu definisani u najjednosatvnijoj formi smart pristupa koji treba da specifičan cilj, kao što je, snabdevenost osnovnim namirnicama po prihvatljivim cenama – definiše tako da nedvosmisleno pokaže šta su to prihvatljie cene i za koga i koju kategoriju stanovništva? Ta vrsta nedostatke se odnosi na svih deset izlistanih ekonomskih zadataka. Videti, opširnije na web sajtu http://www.politika.rs/rubrike/tema-dana/Cilj-je-veci-standard-i-manja-nezaposlenost.lt.html\nTa vrsta uopštenosti je mera neodlučnosti i neodgovornosti presednika Vlade da preuzme moralnu i stručnu odgovornost za predložene mere ekonomske politike i rezultate privrede.\nOgraničenja današnje Srbije\nObjektivno, milsim, da ni mnogo jači autoritet i bolji presednik Vlade ne bih mogao da učini mnogo više. To je posledica i činjenice da Srbija danas nema osnovne institucionalne, društvene i političke pretpostavke za efikasniji i brži razvoj. Ni jedan stub društva ne funkcioniše bez dominantne politizacije, kompromisanih političkih partnerstava, kalkulacijama i odabirom ministara po partiskoj pripadnosti i udvaračkoj lojalnosti. Podela resora, preduzeća, institucija – po ključu – političkoj pripadnosti kojim se upravlja u ime partije i volje stranačkog šefa je rak rana današnje Srbije. Posledica te vrste je neefikasan skupštinski sistema koji neće uspeti da donese bolje i efektnije zakone. S druge strane, rekonstrukcija Vlade nije urađena zarad, kako navodi presednik Vlade, najvećih izazova, kao što su, intenzivan rad na smanjenju nezaposlenosti i povećanju životnog standarda građana, već na uvođenju kontrole, jednoumlja i poslušnosti.\nDruštveni, ekonomski i socijalni opravak države i duštva se ne može postiči bez procesa depolitizacije, profesionalizacije i nacionalnog interesa države i građana. Na osnovna državna mesta i pozicije u Vladi moraju se birati ljudi koji su pošteni, poseduju integritet, nezavisni su, profesionalci i eksperti u svojim oblastima. Ta vrsta moralnog i profesionalnog ugleda se brani ugrađenim mehanizmima trasparentnosti, otvorenosti i kontrole u okviru države i institrucija. Zarade, plate i imovina i svi troškovi koje prave ministry i najviši državni zvaničnici moraju da postanu transparentan i otvoren podatak koji se može videti na Vladinim sajtovima, sajtovima političkih partija i državnih institucija.\nEkonosmki oporavak nije moguć bez radikalne reforme\nNavedenih deset ekonomskih ciljeva ne mogu se realizovati bez:\n(1) razdvajanja uloge presedniak države od vođenja političke partije;\n(2) reorganizacije države i državnih uprava;\n(3) uređenja, racionalizacije i striktnog definisanja uloge poltičkih partija; koalicionih partnerstava u oblasti finansiranja, raspodele vlasti i postavljanje na rukovodeća mesta po ključu i političkoj pripadnosti;\n(4) profesionalizacija i depolitizacija svih javnih i državnih funkcija;\n(5) totalna transparentnost i dostupnost podataka o bogastvu, zaradama i prihodima svih javnih ličnosti;\n(6) obezbeđenje i hitno donošenja zakona o efikasnijoj i pravičnijoj raspodele dohotka;\n(7) oporezivanja privilegovanih i bogatih, posebno tajkuna;\n(8) obezbeđenje da preduzeća moraju da prijave i plate radnike i zaposlene;\n(9) da se poslovanje malih i srednjih preduzeća pojednostavi i administrativno olakša i pojednostavi; i\n(10) da se nastavi borba protiv organizovanog kriminala, sivih zona ekonomije i korupcije.\nKulturna i moralna obnova temlej svih promena …\nPrethodnih deset pretpostvaki, nažalost, ne mogu da se postignu bez moralne i kulturne obnove, definisanja novih moralnih i etičkih vrednosti, podsticanja izvornih principa poštenja, razumevanja, pomoći ugroženih, slabih i brige za državu, narod i zajednicu kojoj pripadamo. To je najkritičnija oblast danas u Srbiji o kojoj niko i već dugo ne vodi računa. Strategija ekonomskog razvoja za 2020 bez duhovne i moralne obnove na svim nivoima od pretškolskog, osnovnog, srednjeg, fakultetskog obrazovanja preko institucionalnog i državnog upliva, Srbija će posrtati, zaostajati i gubiti bitke na svim poljima ekonsomskog, društvenog i socijlnog bivstvovanja.\nMiodrag S. IVANOVIC


16-01-2021 08:41 Svet Region\nKod centralnog spomenika za 305 poginulih srpskih civila i vojnika u Skelanima kod Srebrenice danas će biti služen parastos i odata počast ubijenim Srbima iz ovog mesta i susednih sela, od kojih je 69 nastradalo na taj dan pre 28 godina.\nSveće (Foto: Pixabay)\nIz Odbora za obeležavanje godišnjica srpskog stradanja u Srebrenici saopšteno je da će parastos biti služen za sve žrtve sa područja bivše opštine Skelani, koje su poginule tokom rata.\nNakon toga biće prislužene sveće i položeno cveće kod spomen-obeležja.\nTime će se podsetiti na srpske žrtve i obeležiti 28 godina od stradanja velikog broja meštana Skelana i susednih zaselaka.\nObeležavanju će prisustvovati i premijer Republike Srpske Radovan Višković.\nŠta se krije iza Vučićeve posete Hilandaru, saznajte OVDE.


Antibot narodni portal - Svađa između vozača i saobraćajaca\nVIDEO: Otvoreni sukob između saobraćajne policije i vozača\nNakon što je saobraćajac isprovocirao vozača BMW-a X6, tako što je sa njim ostvario fizički kontakt i pokušao da ga privede, usledila je žestoka svađa i guranje između vozača i dva saobraćajca.\nOvaj sukob je u svakom moment mogao da preraste u pravu tuču, a saobraćajna policija je morala da pozove interventnu jedinicu kako bi savladali vozača.\nSreća da je tu bio i jedan stariji čovek koji je celo vreme smirivao situaciju i nije dozvoljavao da ovo preraste u otvorenu tuču. Za sada još uvek nije jasno , zbog čega je ispao ovakav nesporazum.\nAkteri ove drame, tvrde da je sabraćajni policajac postupio nekorektno i da se ponašao bahato, dok su saobraćajci rekli da su samo radili svoj posao i da su pokušavali da iz sabraćaja isključe pijanog vozača.\nŽiku seljaka napao pravi seljak koji je na snimanje uleteo traktorom i Žiki nalupao šamarčine.


Foto: Risto božović / Tanjug/AP\nPretnje Dritanu Abazoviću su pretnje svemu normalnom i progresivnom u našoj zemlji, saopštio je večeras mandatar za sastav crnogorske vlade Zdravko Krivokapić.\nOn je poručio da državni organi hitno treba da preduzmu sve mere da zaštite Abazovića, ali i ostalih gradana Crne Gore.\n"Crna Gora nikada više ne sme da bude država u kojoj su u pitanje dovedena osnovna ljudska prava", napisao je Krivokapić na Tviteru.\nIzvršni direktor Građanske inicijative URA Zoran Mikić ranije danas je izjavio novinarima da je njen lider od parlamentarnih izbora primio više desetina pretnji na društvenim mrežama i telefonom.\nAbazović je, inače, u novoj vladi viđen kao potpredsednik zadužen za sektor bezbednosti i kao ministar policije.\nMikić tvrdi da URA ima informaciju da jedan regionalni kriminalni klan želi direktno da ugrozi život Abazovića i njegove porodice.\n"IZNENAĐEN SAM PREDLOGOM" Abazović: Nisu ispoštovani svi principi, ali podržavam Krivokapića\nVarhelji: Radujem se saradnji sa novom Vladom Crne Gore\n“ZBOGOM PORODICO” Trudnica fotografisala sebe i decu pre nego što se avion SRUŠIO, poslala POSLEDNJU poruku (VIDEO)\nPoslednje poruke putnika aviona koji je pao kod Džakarte pojavile su se na društvenim mrežama. "Boing B737-500" izgubio je na visini skoro 3000 metara u manje od 60 sekundi.


Poslednji ustupak Zapada Putinu\nDo rešenja statusa Kosova očito će se doći iz dva koraka, tačnije, kroz dve rezolucije. Prva bi bila doneta uskoro i predviđala bi neku vrstu obnavljanja Rezolucije 1244 na 120 dana, a drugom, koja bi bila doneta na jesen, bio bi rešen budući status Kosova - kaže za "Blic nedelje" Dušan Janjić iz ...\n"Još malo vremena do nezavisnosti"\nPriština -- Američki izaslanik Frenk Vizner rekao da Kosovo sigurnim koracima ide ka nezavisnosti, ali da za to treba još malo vremena. U razgovoru sa rukovodstvima opština Vitina i Uroševac, Vizner jeda je američka vlada javno rekla da joj je cilj realizovanje obećanja narodu Kosova o ...\nPriprema se nova rezolucija o Kosovu\nU Ujedinjenim nacijama u toku je priprema nacrta rezolucije kojom bi se dao "rok za razmišljanje i rasprave" kako bi se Beograd i Priština usaglasili oko statusa Kosova, saznaje Frans pres u diplomatskim izvorima u Parizu. Prema tim izvorima, ako taj rok, čije trajanje nije precizirano, ne donese ...\nSpremna nova rezolucija o Kosovu?\nVašington, Priština, Beograd -- Novim nacrtom rezolucije o Kosovu se predviđa obnavljanje rezolucije 1244 na 120 dana i nastavak pregovora, piše "Zeri". Prištinski list "Zeri" prenosi izjavu jednog zapadnog diplomate koji je rekao da su juče u Njujorku stručnjaci iz SAD, Velike Britanije, ...\nPripremljen novi nacrt rezolucije o Kosovu\nStručnjaci iz SAD, Velike Britanije, Francuske, Nemačke i Italije juče su sastavili novi nacrt rezolucije o Kosovu kojim se predviđa obnavljanje rezolucije 1244 na 120 dana i nastavak pregovora, piše danas prištinski list "Zeri".\nSAD će održati obećanje o nezavisnosti Kosova\nSpecijalni izaslanik SAD za status Kosova Frank Vizner rekao je u subotu da SAD radi na realizaciji obećanja i da Kosovo sigurnim koracima ide ka nezavisnosti, ali da za to treba još malo vremena. "Država Kosova treba da se rađa kao rezultat međunarodnog kompromisa", rekao je Vizner tokom drugog ...\nBuš uskoro daje rok za nezavisnost\nPriština -- Predsednik SAD Džordž Buš uskoro će postaviti rok za nezavisnost Kosova ako u UN ne bude dogovora s Rusijom. Buš i predsednik Rusije Vladimir Putin sastaće se 1. i 2. jula u SAD, a ako ne bude kompromisa o Kosovu, Buš tvrdi da će uskoro biti spreman da izjavi: "Sada je dosta, Kosovo je ...\nBrisel -- Ministri odbrana se založili za usvajanje rezolucije Saveta bezbednosti o statusu Kosova i podržali plan Martija Ahtisarija. Funkcioneri Severnoatlantske alijanse smatraju da bi se time obezbedio "održiv ekonomski i politički razvoj Kosova i ojačala stabilnost i bezbednost regiona".\nShefer: Brzo usvojiti rezoluciju o Kosovu\nGeneralni sekretar NATO Jap de Hop Shefer danas je rekao u Briselu da se NATO "zalaže za brzo usvajanje rezolucije Saveta bezbednosti UN o statusu Kosova, utemeljenu na predlozima specijalnog izaslanika UN Martija Ahtisarija".\nRojters: Buš će uskoro postaviti rok za nezavisnost Kosova\nPredsednik SAD Džordž Buš uskoro će postaviti krajnji rok za nezavisnost Kosova, ukoliko u UN ne bude dogovora sa Rusijom, prenosi Rojters. Buš i predsednik Rusije Vladimir Putin sastaće se 1. i 2. jula u SAD, a ukoliko ne bude kompromisa o Kosovu, Buš tvrdi da će uskoro biti spreman da izjavi: ...\n"Još bez rešenja za Kosovo u SB UN"\nBrisel, Beograd, Ljubljana -- Ministar spoljnih poslova Nemačke izjavio da u Savetu bezbednosti Ujedinjenih nacija nema na vidiku rešenja za Kosovo. Posao određivanja statusa Kosova još nije utvrđen, ali se i dalje nadamo da će novi status biti baziran na planu izaslanika UN Martija Ahtisarija, ...\nEU želi da približi pozicije SAD i Rusije\nEvropska unija ne želi da preuzme misiju na Kosovu bez nove rezolucije SB koja bi joj za to dala mandat. Zato je trenutno aktivnost funkcionera EU usmerena na usporavanje SAD, čiji je predsednik Džordž Buš najavio mogućnost priznavanja nezavisnosti Kosova i bez rezolucije.\nShefer: Mirno i napredno Kosovo prema Ahtisarijevom predlogu\nGeneralni sekretar NATO-a Jap de Hop Shefer izjavio je danas u Briselu da su atlantski saveznici "podržali rad izaslanika UN Martija Ahtisarija i veruju da će on proizvesti najbolje izglede za miroljubivo i napredno Kosovo i region".\nPolt razočaran retorikom o SAD-u\nBeograd, Pariz, Beč, Priština -- Američki ambasador u Beogradu Majkl Polt izjavio je da je razočaran retorikom pojedinih zvaničnika Srbije o SAD-u. Uprkos tome što je, kako je rekao, razočaran stavovima nekih lidera u Beogradu o Sjedinjenim Američkim Državama, Majkl Polt tvrdi da to neće promeniti ...\nKontakt grupa o Kosovu\nPariz, Njujork, Vašington -- Funkcioneri članica Kontakt grupe, izuzev predstavnika Rusije, sastali su se u Parizu kako bi razmotrili status Kosova. Predstavnici zemalja članica Kontakt grupe, bez predstavnika Rusije, potvrdili su u Parizu želju da se "dodje do rezolucije" UN kojom se potvrdjuje ...\nNezavisnost Kosovu, Srbiji put u EU\nSjedinjene Američke države i Evropska unija za sada nisu odustale od usvajanja nove rezolucije u Savetu bezbednosti. To je još uvek jedina ozbiljna varijanta za rešavanje budućeg statusa Kosova. Međutim, niko sa sigurnošću ne može tvrditi da li će i koje će sve izmene trenutni nacrt rezolucije, ...\nTadić i Koštunica o stavu SAD\nBeograd -- Boris Tadić izjavio da se Srbija protivi stavu Vašingtona o nezavisnom Kosovu, Vojislav Koštunica odbija svaku "trgovinu" Kosovom. Kako se navodi u saopštenju iz Kabineta predsednika Republike, Tadić je rekao da je Srbija "evropska i demokratska zemlja koja ima puno legitimno pravo da, ...\nAhtisari: Nezavisnost Kosova je jedino rešenje\nNezavisnost Kosova je jedino moguće rešenje, rekao je u Rimu specijalni izaslanik Ujedinjenih nacija (UN) Marti Ahtisari. Po mišljenju Ahtisarija, nastavak pregovora ne bi doveo do sporazuma Beograda i Prištine, preneo je Radio Slobodna Evropa.\nBuš: Nezavisno; Koštunica: Nepravda\nBeograd, London, Atina, Njujork -- Džordž Buš u Bugarskoj ponovio stav da Kosovo mora biti nezavisno, Vojislav Koštunica to nazvao nepravdom i nasilništvom. Regujući na izjavu američkog predsednika Džordža Buša da Kosovo mora da bude nezavisno, srpski premijer Vojislav Koštunica poručio je da ...\nBuš: Odlučili smo - Kosovo nezavisno\nBlic - 11.06.2007\nAmerički predsednik Džordž Buš izjavio je juče u Tirani da su SAD odlučile da bi Kosovo trebalo da bude nezavisno. - Odlučili smo, verujemo da Kosovo treba da bude nezavisno. Diplomate rade na tome, da vidimo možemo li da nađemo zajedničko rešenje.\nGost: Nenad Đurđević, analitičar i koordinator Centra za nenasilni otpor Novinarka: Danica Vučenić B92: Dve su slike dominirale proteklog vikenda u medijima, Buš u Albaniji, Koštunica u Rusiji. Buš je rekao: „Što je dovoljno, dovoljno je, Kosovo je nezavisno.\nVejvoda: Buš i Putin možda do kompromisa o Kosovu\nIzvršni direktor Balkanskog fonda za demokratiju Ivan Vejvoda izjavio je da će predsednici SAD i Rusije Džordž Buš i Vladimir Putin možda o Kosovu "doći do nekog kompromisnog rešenja" koje bi moglo da otvori prostor da se Moskva uzdrži od veta u Savetu bezbednosti UN.\nKoštunica: SAD da ne poklanjaju tuđe teritorije\nPredsednik Vlade Srbije Vojislav Koštunica ocenio je danas da je "pravo SAD da, shodno svojim interesima, podržavaju pojedine države i narode, ali ne tako što će im poklanjati nešto što nije njihovo vlasništvo". "Amerika mora da pronađe drugi način za ispoljavanje svoje naklonosti i ljubavi prema ...


29. april - Dan OO SDP BiH Tešanj - TESANJ.NET\nOO SDP Tesanj 29.04.2019. Vijesti Komentari isključeni za 29. april – Dan OO SDP BiH Tešanj\n24 godine OOSDPBiH Tešanj\nNa današnji dan, 29. aprila 1995. godine konstituisana je Općinska organizacija SDP BiH Tešanj.\nUspostava „novog svjetskog poretka“ nije zaobišla ni Bosnu i Hercegovinu. Na prvim višestranačkim izborima, devedesete godine, vlast je pokušala formirati Koaliciju tri kleroetničke stranke, čime je otpočela trodioba svega, od teritorija, resursa, ljudi… da bi, devedeset druge, BiH doživjela unutrašnju ali i agresiju susjednih velikodržavnih politika.\nMeđutim, rat je sve više poprimao karakter međuetničkog i vjerskog sukoba, a time i podjelu, nestanak BiH.\nRukovodstvo Partije odlučuje političku aktivizaciju, te ulaskom kadrova SDP BiH u Ratno Predsjedništvo BiH mijenja i političku situaciju u BiH, ali i odnos međunarodnih faktora prema BiH.\nBilo je nužno obnoviti organizacionu infrastrukturu Partije, formirati općinske organizacije, gdje je to bilo moguće. Već, decembra 1994. godine otpočele su pripreme za formiranje Općinske organizacije SDP BiH Tešanj, a 29. aprila 1995. godine održana je Izborna skupština i konstituirana je OO SDP BiH Tešanj, među prvima u BiH.\nPrigodom godišnjice OO SDP BiH Tešanj, svim članicama i članovima, kao i simpatizerima, čestitamo\napril-Dan OO SDP BiH Tešanj!\nPrethodna Takmičenje u streljaštvu za učenike osnovnih i srednjih škola.\nSlijedeća Nove generacije\nOdržani sastanci sa predstavnicima SzBiH i BPS-a\nOpozicija u Tešnju na korak do formiranja većine u Općinskom Vijeću\nSDP BiH – jedina od stranaka koje participiraju u OV Tešanj povećala broj vijećnika\nSvi članci (162)


Brojne mogućnosti za finansiranje poljoprivrede koje treba iskoristiti | Info tim logistika\n30.04.2020 Podelite: Kategorija: Voćarstvo\nUSAID-ov Projekat za konkurentnu privredu održao je peti po redu online panel u okviru inicijative “Svet hoće domaće” u cilju informisanja i savetovanja proizvođača hrane o problemima i načinima upravljanja Covid-19 krizom.\nNa panelu pod nazivom “Finansiranje u poljoprivredi i prehrambenoj industriji: Komercijalni krediti i subvencije Vlade za poslovanje nakon krize” govorilo se o najatraktivnijim kreditnim programima i subvencijama za proizvođače, kome su namenjeni, njihovim povoljnostima i ograničenjima, kao i o poslovanju Uprave za agrarna plaćanja i poslovnih banaka tokom i nakon pandemije.\nUčesnici panela bili su Aleksandar Pavlović, direktor USAID-ovog Projekta za konkurentnu privredu; Biljana Petrović, direktorka Uprave za agrarna plaćanja Ministarstva poljoprivrede, šumarstva i vodoprivrede; Nenad Tintor, menadžer za poslove sa poljoprivredom ProCredit banke, kao i Maja Arsin, direktorka odeljenja za razvoj proizvoda i podršku prodaji Addiko banke.\n“Usvajanjem uredbi Vlade Republike Srbije za olakšan pristup korišćenju kredita i novčane pomoći kroz dodatne subvencije za poljoprivredna gazdinstva, stekli su se uslovi i za implementaciju ekonomskih mera namenjenih ublažavanju posledica i to u vidu direktne finansijske podrške i pomoći za poljoprivrednike”, rekla je gđa Petrović.\nPavlović je dodao da su “Američka agencija za međunarodni razvoj (USAID) i Ministarstvo poljoprivrede prošle jeseni pokrenuli program kreditne garancije u saradnji sa ProCredit bankom i Addiko bankom, kako bi podstakli banke da ponude kredite prehrambenim proizvođačima i individualnim poljoprivrednim gazdinstvima u ukupnom iznosu od 90 miliona dolara, a tokom perioda od 12 godina. Za sada je interesovanje tržišta izuzetno veliko i ovim putem ohrabrujemo sve one koji su raspoloženi za dugoročno finansiranje, da se jave ovim bankama.”\nMeđu najnovijim programima Vlade Srbije za finansijsku podršku u otežanim ekonomskim uslovima je i dodela kreditnih sredstava, sa niskom kamatnom stopom i grejs periodom od 12 meseci, privrednim subjektima za nabavku obrtnih sredstava i održavanje likvidnosti, a preko komercijalnih banaka i Fonda za razvoj Srbije. Kao ograničenje nameće se ne isplaćivanje dividendi i/ili smanjivanje broja zaposlenih.\nInicijativa “Svet hoće domaće“, pokrenuta septembra 2018. godine, pomaže promociju i edukaciju domaćih proizvođača visokokvalitetne hrane. USAID-ov Projekat za konkuretnu privredu, kroz seriju onlajn panela nastaviće da podržava lokalnu prehrambenu industriju, ukazujući na ključna pitanja i pomažući proizvođačima da se lakše snađu u trenutnoj situaciji.


Kurti sa evroposlanicima: Operacija izvedena 13. oktobra bila normalan rad policije - Kosovo Online\n16. Oktobar 2021. • 17:41\nPremijer Kosova Aljbin Kurti zajedno sa potpredsednikom Vlade za evropske integracije, razvoj i dijalog Besnikom Bisljimijem ugostio je delegaciju Evropskog parlamenta koju je predvodila predstavnica za Kosovo Viola fon Kramon.\nPremijer Kurti zahvalio je evropskim poslanicima na njihovoj posvećenosti na liberalizaciji viznog režima za Kosovo i na podršci vakcinama kroz Kovaks program. On je takođe izrazio zahvalnost na poseti i na spremnosti da pomno prate izborni proces koji će biti održan sutra, 17. oktobra.\n"Parlamentarni izbori doneli su institucionalnu stabilnost i demokratski legitimitet što je rezultiralo povećanjem poverenja u institucije i posledično druga pozitivna kretanja kao što su ekonomski rast, povećani prihodi i investicije, jasni pokazatelji pozitivnih efekata demokratskih promena proizašlih iz izbora 14. februara", rekao je premijer.\nOn je izrazio uverenje da će sutrašnji lokalni izbori biti održani mirno.\nEvropski poslanici bili su zainteresovani za operaciju Kosovske policije od 13. oktobra, a Kurti je objasnio da je to operacija protiv krijumčarenja i kriminala i da obuhvata 26 različitih lokacija na celoj teritoriji, od kojih pet u Severnoj Mitrovici.\n"To je bio normalan rad policije, koja je posao obavljala profesionalno i prema zakonskim procedurama", rekao je Kurti.\nPovodom interesovanja evroposlanika za razgovore sa Srbijom, premijer je rekao da oni nemaju alternativu, ali da treba shvatiti da priznavanje nezavisnosti Kosova od strane Srbije nema alternativu.\n"U dijalogu smo u Briselu za novo poglavlje u normalizaciji odnosa između naše dve zemlje, gde nerešena pitanja rešavamo međusobnim priznavanjem", dodao je premijer Kosova.\nPotpredsednik Vlade Bisljimi govorio je o očekivanjima za trajno rešenje za pitanje registarskih tablica.\nPredstavnica za Kosovo u Evropskom parlamentu Viola fon Kramon zahvalila je kosovskim institucijama na prihvatanju i pružanju pomoći avganistanskim izbeglicama i čestitala im na tekućim reformama u pravosuđu, posvećenosti u borbi protiv organizovanog kriminala i korupcije i održavanju institucionalne stabilnosti.\nPremijer Kurti pozvao je poslanike da budu glasniji u podršci demokratiji, vladavini prava i slobodi medija i mišljenja na Zapadnom Balkanu i ponovio da ne bi trebalo biti finansiranja EU bez prihvatanja vrednosti EU.\nAljbin Kurti Viola fon Kramon Taubadel Kosovo Besnik Bisljimi EU vakcinacija vizna liberalizacija Kosovska policija\nMilivojević: Kurti ima podršku međunarodnih faktora i ne povlači poteze na svoju ruku


Zirojević: Vlada da objavi ugovor sa SPC\n"ne smije biti tajan"\nPortparol Socijaldemokrata Crne Gore Nikola Zirojević pozvao je danas Vladu Crne Gore da objavi ugovor sa Srpskom pravoslavnom crkvom.\nPodnaslov: "ne smije biti tajan"\nTizer: Portparol Socijaldemokrata Crne Gore Nikola Zirojević pozvao je danas Vladu Crne Gore da objavi ugovor sa Srpskom pravoslavnom crkvom.\n"Tražimo od Vlade Crne Gore da, koliko je danas, objavi ugovor sa SPC, da bismo znali sa kojim to tekstom premijer obilazi vjerske objekte i ponizno, kako to ne dolikuje sekularnoj i građanskoj državi, moli za sastanak sa patrijarhom crkve druge države", istakao je Zirojević na Tviteru.\nOn je naveo da javnost mora biti upoznata sa tekstom ugovora, te da on mora biti verifikovan u Parlamentu.\n"Ovaj ugovor, zbog osjetljivosti situacije i moguće velike štete po Crnu Goru, ni u kojem slučaju ne smije biti tajan, već javnost sa njim mora biti upoznata i on treba biti verifikovan u Parlamentu", napisao je Zirojević na Tviteru, zaključujući da je sve drugo neprihvatljivo.\n05.14.2022 - 14:46 | *\n05.14.2022 - 14:46\nTagovi: Vlada Crne Gore, Dritan Abazović, Nikola Zirojević, Srpska pravoslavna crkva SPC, temeljni ugovor, Socijaldemokrate\nAdministrativni odbor trebalo bi sjutra da donese rješenja o zaradama predsjednika i članova 43. Vlade Crne Gore.


Tekst u magazinu BEER STYLE - Advokatska kancelarija Žigić\nTekst u magazinu BEER STYLE\nProizvođači koji su zaštitili svoje pivske brendove imaju veliku ekonomsku korist i dobit za razliku od onih koji to nisu učinili\nZaštita proizvoda ima višestruku korist, jer se njom sprečava zloupotrebu naziva i naravno čuva se reputacija. Isto važi i za svet pivarstva, posebno kada se uzme kao primer da jedno od najpoznatijih oznaka geografskog porekla nosi Bavarsko pivo. To praktično znači da ni jedan proizvođač ne sme da zlupotrebi ovo ime, jer u protivnom može da završi na Sudu.\nPre nego što se pokrene registracija žiga i brenda, proizvod bi trebalo zaštititi u Zavodu za intelektualnu svojinu, jer se time obezbeđuje njegova apsolutna bezbednost i stiče se isključivo pravo na korišćenje.\nDa bi zaštitili svoj proizvod, proizvođači i uslužni punioci piva prvo moraju da se registruju u Registaru privrednih subjekata, ali i da ispune neophodne uslove.\nOni moraju da obezbede adekvatan objekat, da imaju opremu, uređaje, kao i zaposlen stručni kadar. Takođe, pre nego što se upišu u registar trebalo bi da ispune i još neke uslove odnosno da imaju objekte i prostorije sa uređajima i opremom u kojima se primaju, čuvaju i skladište sirovine.\nPunioci piva pored ovog moraju da obezbede opremljene prostorije za punjenje i deklarisanje, kao i prostorije za skladištenje gotovog proizvoda, ali i za čuvanje repromaterijala.\nNakon ove procedure, Zavodu za zaštitu intelektualne svojine podnosi se prijava za zaštitu proizvoda u tri primerka na srpskom jeziku. Podnosi se direktno u pisarnicu Zavoda, a može se poslati mejlom i poštom.\nPodnošenje prijave može da bude i na stranom jeziku, s tim da mora da postoji i prevod na srpski. Kada se sve detaljno isproverava i ukoliko se ustanovi da su svi uslovi ispunjeni, proizvod biva zaštićen.\nMeđutim, kako biste bili prepoznatljivi, bilo bi poželjno da brendirate proizvod, mada to nije obavezno, ali se s pravne tačke gledišta preporučuje.\nBrendiranje je proces u kome se stvara celokupna vizuelna, emotivna, racionalna i kulturna “slika” kompanije.\nZapravo, robna marka je ta koja kupca asocira na neku kompaniju ili njen proizvod odnosno na vrednosti koju ona promoviše putem robne marke.\nPrilikom brendiranja trebalo bi da imate i žig koji će biti vaš prepoznatljiv zaštitni znak. Gledajući sa pravne strane, zaštita znaka takođe nije zakonska obaveza, već je ta odluka prepuštena slobodnoj volji onoga ko ga koristi. Kao i kod zaštite proizvoda, kada se ispune svi uslovi, žig se dobija u roku od minimum šest meseci.\nIpak, valjalo bi napomenuti da on važi samo na teritoriji naše zemlje, ukoliko se dobije isključivo u Zavodu za zaštitu intelektualne svojine.\nZa međunarodnu registraciju žiga zahtev za njegovo priznanje podnosi se zavodu u zemlji za čiju teritoriju želite da ga registrujte.\nMeđutim, postoji brži i jednostavniji način ukoliko iskoristite Madridski sistem kojim se obezbeđuje jedinstveni postupak registracije žiga u velikom broju zemalja. Regulisan je međunarodnim ugovorima: Madridskim aranžmanom i Madridskim protokolom, a njime upravlja Međunarodni biro Svetske organizacije za intelektualnu svojinu (WIPO) u Ženevi.\nPrednosti registracije Madridskog sistema su veoma značajne, jer podnosilac prijave može da traži zaštitu znaka u više od 90 zemalja sveta i međunarodnih organizacija i to podnošenjem jedne prijave na jednom jeziku i plaćanjem jedne takse.\nŽig registrovan na osnovu Madridskog sistema uživa istu zaštitu kao da je registrovan u zavodu naznačene zemlje.\nKod zaštite proizvoda domaći podnosilac ne mora da ima advokata, ali se smatra izuzetno korisnim da prijava bude pripremljena i podneta uz pomoć patentnih zastupnika ili advokata koji se profesionalno bavi poslovima zastupanja u ovoj oblasti.\nZa strance koji nemaju sedište ili prebivalište u Srbiji preporučljivo je da imaju patentnog zastupnika ili domaćeg advokata. Međutim, strani državljani mogu i samostalno, bez zastupnika da podnesu prijavu uz uslov da imenuju punomoćnika za prijem pisma sa adresom na teritoriji Republike Srbije.\nPrevPrethodnoTekst za portal mojnovisad.com\nSledećePravo preče kupovineNext


Vučić: Za 20-ak dana pregovori o fabrici u Paraćinu – Studio B\nVučić: Za 20-ak dana pregovori o fabrici u Paraćinu\nVučić: Za 20-ak dana pregovori o fabrici u Paraćinu tanjug\nObjavljeno: 30.03.2022. 21:10 Izmenjeno: 30.03.2022. 21:13\nVučić je, pored toga, najavio i da će Paraćin i Pomoravski okrug biti obuhvaćeni projektom „Čista Srbija“, kao i da će se raditi obilaznica oko Svijalnca.\nLider SNS Aleksandar Vučić govorio je na predizbornom skupu u Paraćinu gde je poručio da za 20 dana dolaze predstavnici jedne nemačke kompanije koja bi mogla da otvori fabriku u tom gradu i zaposli oko 1.200 ljudi.\nVučić je kazao da u Paraćinu danas radi samo oko 5.000 ljudi i da se nada da će pregovori sa nemačkim investitorom biti uspešni, što bi smanjilo nezaposlenost u tom gradu.\nZbog toga se, kako je rekao, u industrijskoj zoni rade srednjo-naponski kablovi i trafo stanica.\nVučić je kazao da se brine i o Srpskoj fabrici stakla u Paraćinu, zbog problema koji ta fabrika ima sa peći.\n„Upućen sam šta se zbiva i u Srpskoj fabrici stakla. Važno je da što pre krenemo u pregovore sa Rusima oko cene gasa, naravno i sa drugima, ako uspemo da obezbedimo jefitniji gas, mada sumnjam da sa drugima možemo to da postignemo…To bi staklaru dovelo do toga da ima ogromnu prednost od svih drugih“, rekao je Vučić.\nIstakao je da bi to bila prednost za privlačenje investitora u staklaru, da bi to bila prednost za Paraćin i čitavu Srbiju.\nNajavio je i da će država izdvojiti 35 miliona evra za dogradnju domova zdravlja u Paraćinu i Chupriji, kao i da će biti rekonstruisana Osnovna škola „Branko Krsmanović“ u Drenovcu.\nIstakao je da će izgradnjom brze pruge od Beograda do Niša, Paraćin biti „podignut u nebesa“, s obzirom na to da će to biti jedna od glavnih stanica na toj pruzi, kao i da će do doprineti razvoju celog Pomoravlja.\nVučić je kazao da sve te projekte neće biti lako postići ukoliko ne sačuvamo mir i stabilnosti, dodajući da će to naročito biti teško u ovim okolnostima u Evropi i svetu.\n„Uspeli smo da izgradimo prilike da nam zemlja ide napred, sada moramo još snažnije da raidmo, sa još više energije“, rekao je Vučić.\nDodao je da su svi ljudi mislili da su mir i stabilnost nešto što se podrazumeva i ukazao da je to mislila i cela Evropa, sve do danas.\n„Svi su shvatili da nije, moramo da ulažemo u odgovornu i ozbiljnu politku“, naglasio je Vučić.\nIstakao je da je plan da prosečne plate u Srbiji do kraja 2026. godine budu veće od 1.000 evra, a penzije veće od 500 evra, navodeći da će Srbija to ostvariti ukoliko nastavi da gradi i dovodi investitore.\nUkazao je i na značaj povratka srpskih državljana iz inostranstva, navodeći da će to biti jedan od prioriteta, a da je plan da ih država privuče većim platama.\nPonovio je da se Srbija neće zamerati Zapadu, ali da isto tako neće učestvovati u „hajci protiv Rusije“, kao i da će osuditi svaki napad koji je protivan eezolucijama UN.\nNa skupu je govorila i direktorka KBC „Bežanijska kosa“ i kandidat na listi SNS za republičke izbore Marija Zdravković, koja je govorila o visokim ulaganjima u zdravstvo.\nIstakla je da su izgrađene ili rekonstruisane mnoge bolnice, sa najmodernijim bolesničkim sobama, aparatima, kao i da je zpošljavanje mladih i školovanih u zdravstvu nikad veće nego danas.\nZdravković je dodala da je za njih učinjeno sve da ostanu u svojoj zemlji i da znanje stečeno ovde podare našim ljudima.\n„Bez zdravlja i zdrave populacije nema napretka jedne zemlje“, zaključila je Zdravković.


Dodik pokazao pozivnicu za Trampovu inauguraciju, Ambasada SAD odbila zahtev za vizu - 26.12.2016, Sputnik Srbija\nDodik pokazao pozivnicu za Trampovu inauguraciju, Ambasada SAD odbila zahtev za vizu\nČemu bosanskohercegovački diplomatski pasoš, pita se predsednik Republike Srpske, i ne isključuje mogućnost odricanja od njega, a sve je izvesnije da će u... 26.12.2016, Sputnik Srbija\nHo,ho,ho, pocrkaće od zavisti i zloće! Kako Dodik da dobije pozivnicu, komifo!\nObrazloženje služi da ponizi i dodatno iznervira. Vizu mu nije uskratio ni SA ambasador, ni pomoćnik ni ministar - nego njihov gazda, pa zato nema ni najmanje veze čiji pasoš nosi - oni su odbili Dodika, ne njegov pasoš. Ali ovo je super, da mu ne izdaju vizu za Trampovu inauguraciju - pokazuje koliko je tekući ka Ubojski establišment besan, više na Trampa nego na Dodika. Vreme se primiče da neko više počisti sve te ka Ubojske embajade po kraju.\nvesti, svet, republika srpska (rs), milorad dodik, donald tramp, region\n20:29 26.12.2016 (Osveženo: 03:40 26.08.2021)\nČemu bosanskohercegovački diplomatski pasoš, pita se predsednik Republike Srpske, i ne isključuje mogućnost odricanja od njega, a sve je izvesnije da će u narednoj godini putovati sa srpskim pasošem.\nPredsednik Republike Srpske Milorad Dodik pokazao je, za RTRS, pozivnicu da prisustvuje svečanosti povodom polaganja zakletve novog američkog predsednika Donalda Trampa.\nŠta se krije iza američkog poziva Dodiku da se odrekne politike SNSD-a? (video)\n25 Decembar 2016, 21:16\nAkreditacije ga, kaže predsednik Srpske, čekaju u Vašingtonu.\nOsim što je pokazao pozivnicu za inauguraciju Donalda Trampa, predsednik Republike je detaljno prepričao telefonski razgovor koji je prošle sedmice vodio s zamenikom pomoćnika američkog državnog sekretara, koji je tražio da se odrekne politike SNSD-a i da se odazove Tužilaštvu BiH.\nCelu priču nazvao je harangom u režiji američke ambasadorke u BiH, koja će uskoro spakovati kofere i napustiti BiH.\nPozivnica i mesto u sedmom redu za predsednika Republike Srpske, kao i poziv Predsedničkom balu, na kome će biti i Donald Tramp, na noge su podigli američku Ambasadu u BiH.\nPredsednik je poziv, kako kaže, dobio od ljudi koji su bili u Trampovom izbornom štabu, a koji su i deo tima koji se bave tranzicijom prethodne američke administracije — ka novoj.\nAmeričke diplomate sprečavaju Dodika da ode na Trampovu inauguraciju\n24 Decembar 2016, 21:09\nČim su videli spisak zvanica, na kojoj se našlo i ime predsednika Srpske Milorada Dodika, američka Ambasada u BiH, otvoreno je krenula s ucenama.\n„Cela haranga je nastala onog trenutka kada se na zvaničnom spisku našlo ime Milorada Dodika i, naravno, sertifikat na kojem piše Milorad Dodik i ulaznice za bal“, rekao je predsednik Srpske.\nIz američke Ambasade u BiH predsednika Dodika lično nisu pozvali ni kada su pretili sankcijama zbog referenduma, ali jesu zbog poziva na inauguraciji Donalda Trampa. U telefonskom razgovoru s predsednikom Dodikom — zamenik pomoćnika američkog državnog sekretara Hojt Jiom ga je lično optužio za zastoj BiH na putu ka evropskoj zajednici. Američki diplomata je od Dodika tražio i da se SNSD odrekne deklaracije u vezi s procesima 2018. godine. Hojt je otišao i korak dalje, od predsednika Republike je tražio da se odazove i pozivu Tužilaštva BiH.\n„Ja sam rekao sledeće: To što je BiH u krizi je najkrivlja stara američka administracija i tražio sam da napuste BiH, da više ne mešetare i da SNSD neće odustati od svojih politika“, napominje Dodik.\n23 Decembar 2016, 10:22\nTelefonski razgovor se odvijao u prisustvu američke ambasadorke u BiH Morin Kormak. Zbog ovakvog stava predsednika Dodika, Ambasada SAD u BiH se odlučila da podigne rampu za njegov odlazak u SAD.\n„Dan nakon tog razgovora meni je odbijena diplomatska viza, uz obrazloženje da tamo ne idem kao predstavnik BiH“, govori Dodik.\nČemu onda bosanskohercegovački diplomatski pasoš, upitao je predsednik. Nije isključio mogućnost odricanja od njega, a sve je izvesnije da će u narednoj godini putovati sa srpskim pasošem.\n26 Decembar 2016, 22:551\n26 Decembar 2016, 23:052


Šta javni tužilac radi ako nije podneta krivična prijava? | Otvorena Vrata Pravosudja\nPitanja i odgovoriKako da prijavim korupciju i koja su mi prava i obaveze ako to učinim?Šta javni tužilac radi ako nije podneta krivična prijava?\nAko niste podneli krivičnu prijavu, već ste na neki drugi način obavestili tužioca o mogućoj korupciji (npr. pozvali ste ga da ispita neke okolnosti ili pitali da li je neki slučaj ispitan), javni tužilac će na osnovu toga možda odlučiti da postupi na sopstvenu inicijativu. Dalje postupanje je manje-više isto, izuzev što, kada nema krivičnog dela, tužilac ne mora da donosi rešenje o odbačaju krivične prijave, pošto ona nije ni bila podneta. Javni tužilac vas u ovom slučaju neće obaveštavati o tome da je pokrenuo krivični postupak (ili da to nije učinio). Izuzetak su situacije kada je javnom tužiocu jasno da ste vi uzbunjivač i da imate posebna prava koja proističu iz te činjenice (više o tome u poglavlju o uzbunjivačima).


Laguna - Bukmarker - Predstavljena knjiga „Tri cunamija ili Evropa je ranjena“ Blagoja Grahovca - Knjige o kojima se priča\nPromocija knjige „Tri cunamija ili Evropa je ranjena“ Blagoja Grahovca održana je u ponedeljak, 22. maja u Delfi Caféu u SKC-u. O knjizi su govorili: Milenko Vasović, novinar lista Danas, književnik Balša Brković, prof. dr Nebojša Kolarić, politikolog Dritan Abazović i autor Blagoje Grahovac.\n„Tri cunamija ili Evropa je ranjena“ sadrži polemičku i uzbudljivu priču o savremenoj srpskoj istoriji, o razlozima vođenja svetske geopolitike i ekonomije. Autor otkriva do sada nepoznate događaje, i komparativno-analitičkim pristupom prikazuje društvene i političke procese na širim prostorima i u različitim periodima novije istorije.\nMilenko Vasović, novinar lista Danas, istakao je da Blagoje Grahovac kao dobar analitičar uočava problem, a na osnovu bogatog vojnog i životnog iskustva nudi i rešenje problema u kojem se mi kao društvo nalazimo. „Njegove knjige su neka vrsta mentalne higijene društva. Njihovo čitanje vraća nadu, vraća osećaj za dobrotu i čast, otklanja nedoumice i čini da se čestit svet vraća u normalu“, smatra Vasović.\nKnjiževnik Balša Brković je naglasio kako je posebna vrednost ove knjige u tome što autor, drugačije od mnogih analitičara, otkriva uzroke naše društvene, ekonomske i političke stvarnosti, te upućuje na moguća rešenja kako da naš prostor u budućnosti postane štit u odbrani Evrope od društvenih cunamija koji joj ozbiljno prete.\n„Grahovac i piše svoje knjige da bi misleći ljudi tražili odgovore na najteža pitanja savremenosti“, ističe Brković, i dodaje da je u stvari reč o odbrani Evrope, ali ne samo kao političkog projekta već kao duhovnog stanja, što je prema njegovom mišljenju mnogo važnije.\nProf. dr Nebojša Kolarić smatra da višedimenzionalnost knjige „Tri cunamija ili Evropa je ranjena“ ne dopušta laku primenu uobičajenih analitičkih alatki.\n„Knjiga se sastoji iz mnoštva tekstova koje možete i posebno čitati, jer je svaki tekst priča za sebe, a kad sve pročitate shvatite da se jedini izlaz Evrope iz sadašnjih problema nalazi u prijateljstvu i pomirenju“, zaključio je Kolarić.\nPolitikolog Dritan Abazović predstavio je knjigu Blagoja Grahovca kao dobro svedočanstvo o vremenu i prostoru u kojem živimo i kao značajan podsticaj političarima da stvarnost počnu da sagledavaju i tumače iz znatno širih i dubljih perspektiva. „Ne možemo da izađemo iz velikog geopolitičkog vrtloga u kojem se nalazimo, ali možemo da se u okviru njega borimo za prave vrednosti i dobre vrednosne principe“, zaključio je Abazović.\nAutor knjige Blagoje Grahovac zaključio je da razbijači Jugoslavije drže vlast u svim bivšim jugoslovenskim republikama i da zato još nema odgovora na pitanje kako je i zašto razbijena Jugoslavija i dodao da bez odgovora na to pitanje nema rešenja za situaciju u kojoj se danas nalaze postjugoslovenska društva.\nPrema njegovoj oceni, Evropa je ugrožena neoliberalizmom koji se sve više ispoljava kao fašizam, a ranjavaju je i organizovani kriminal, korupcija i religijski fanatizam. Balkan može pomoći Evropi. Balkan je kroz istoriju bio izvorište problema za Evropu, ali sada može da postane njen štit, smatra Grahovac, ističući da osnovu tog štita treba iskovati u srpsko-hrvatskom i srpsko-albanskom prijateljstvu.\nKnjigu „Tri cunamija ili Evropa je ranjena“ možete pronaći u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Home / Lokalna samouprava / Završava se izgradnja Dnevnog inkluzivnog centra u Pirotu\nZavršava se izgradnja Dnevnog inkluzivnog centra u Pirotu\nObjavio PV , 04.04.2017.\nIzgradnja objektu koji će koristiti udruženja koja se bave problemima gluvih, nagluvih, slepih, mentalno nedovoljno razvijenih osoba, a koja nemaju svoje prostorije i uslove za normalan rad, privodi se kraju. Izgradnju objekta partnerski finansiraju Ambasada SAD-a, tačnije Evropska komanda Vojske SAD-a, koja finansira radove na izgradnji, dok je grad Pirot obezbedio zemljište na kojem se gradi ovaj objekat.\nDanas su radove za izgradnji obišli predstavnici Američke vojske, predvođeni generalom Holom, i delegacija Grada Pirota predvođena gradonačelnikom Vasićem i zamenikom gradonačelnika Vidojkom Panajotovićem.\nGeneral Hol je kazao da mu je veoma drago zbog posete Pirotu, jer je reč o gradu koji, po njegovim rečima, raste i razvija se.\n-Partnerstvo između naše vojske i vašeg grada je odlično a rezultat te saradnje je i ovaj objekat koji se gradi za generacije koje dolaze, namenjen maloj deci koja će imati objekat gde će moći i da se igraju i da se razvijaju. Pirot je divan grad, gradonačelnik Vasić nam je predstavio svoju viziju razvoja grada, što nas je oduševilo i nadamo se da ćemo kada naredni put posetimo vaš divni grad videti ovde decu kako se igraju-kazao je general Hol.\nGradonačelnik Pirota mr Vladan Vasić kazao je da se nada da će ovaj objekat biti izgrađen za nekoliko nedelja.\n-Imamo lepo urađene spoljašnje objekte, grade se tereni, Američka vojska gradi objekat, mi smo obezbedili infrastrukturu, zemljište i ja se nadam da će objekat vrlo brzo biti u funkciji. Ovo nije prvi objekat koga gradi Američka vojska u Pirotu, da podsetimo već je izgrađen objekat škole u Poljskoj Ržani-kazao je Vasić.\nAleksandra Manić, arhitekta Javnog preduzeća za planiranje i izgradnju grada Pirota kazala je da je reč o objektu koji će biti savremeno opremljen, sa prostorijama gde će se pružati različiti vidovi pomoći osobama sa invaliditetom, objekat će imati prilazne rampe, taktilne trake, toaleti su prilagođeni za korišćenje osobama sa invaliditetom, parking mesta, igralište sa igračkama koje će biti prilagođena deci sa smetnjama u razvoju, kao i obične igračke-kazala je Manićeva.\nPovezanoaleksandra manićgeneral holistaknutovladan vasic


SAD ponovo prete sankcijama Srbiji: Prestanite sa nabavkom ruskog naoružanja - BIGportal.ba\nSAD ponovo prete sankcijama Srbiji: Prestanite sa nabavkom ruskog naoružanja\n6 Marta, 2020 6 Marta, 2020 0120\nAmbasada SAD u Srbiji je ponovila “zabrinutost što Srbija nabavlja rusku vojnu opremu”.\nAmbasada je “pozvala Beograd da odustane od transakcija s Moskvom koje mogu da izazovu sankcije”.\n“Pozivamo sve naše saveznike i partnere da se odreknu transakcija s Rusijom koje rizikuju pokretanje sankcija prema Zakonu o suprotstavljanju američkim suparnicima kroz sankcije (CAATSA). Više puta smo izrazili zabrinutost zbog nabavke ruske vojne opreme u Srbiji, uključujući planiranu kupovinu sistema ‘Pancir’, sa visokim vladinim zvaničnicima”, navodi se u odgovoru Ambasade.\nAmbasada piše da Sjedinjene Države i Rusija imaju “vrlo različite vizije za budućnost Zapadnog Balkana”.\nS jedne strane, “Vašington snažno podržava evropski put Srbije i njen postavljeni cilj članstva u Evropskoj uniji”, a s druge strane, “Moskva se aktivno protivi zapadnoj integraciji regiona i nastoji da spreči rešavanje etničkih tenzija, marginalizuje uticaj SAD i EU, i uspori ili spreči zemlje Zapadnog Balkana da slede svoju, nezavisnu orijentaciju”, piše Ambasada SAD u Srbiji.\nPredsednik Srbije Aleksandar Vučić potvrdio je 4. marta da je dan ranije raketni sistem koji je Srbija kupila od Rusije kompletiran četvrtom isporukom delova ruskog protivvazdušnog (PVO) sistema “Pancir”.\nRadio slobodna Evropa kaže da je ta “nova kupovina naoružanja i vojne opreme iz Rusije izazvala zabrinutost u Briselu i Vašingtonu” i da je, u izjavi za “Glas Amerike” portparol visokog predstavnika za spoljnu politiku i bezbednost EU Peter Stano 25. februara izjavio da je potrebno da Srbija usaglasi svoju spoljnu politiku sa politikom Evropske unije.\nRSE podseća da je predsednik Srbije u decembru 2019. najavio da će Srbija stati s kupovinom oružja i da će se “ići na dodatne reforme” vojske, što je kasnije, piše RSE, potkrepljeno smanjenim budžetom za odbranu za 2020. koji su poslanici Skupštine Srbije izglasali u decembru 2019. godine.\nSrbija i dalje očekuje isporuku tenkova T-72 i dela oklopnih vozila BRDM-2, koje je kao donaciju dobila od Rusije, kao i četiri borbena aviona ruske proizvodnje MiG-29 iz Belorusije koji su na remontu u Vazduhoplovnom zavoda Baranoviči.


Krunić pred revanš sa Florom: Nemamo šta da kalkulišemo - Sportska centrala\nNaslovna Fudbal Krunić pred revanš sa Florom: Nemamo šta da kalkulišemo\nKrunić pred revanš sa Florom: Nemamo šta da kalkulišemo\n17 jula 2019. 15:27\n– Imamo veoma negativan i neugodan rezultat iz prve utakmice. Pokušaćemo da anuliramo tu njihovu prednost na taj način što ćemo igrati napadački . Moramo da rizikujemi i svesni smo toga. Rezultat od 2:0 je velika prednost i nama su potrebna najmanje tri gola kako bi prošli dalje. Tokom cele sedmice smo analizirali utakmicu koju smo odigrali i u kojoj smo potpuno podbacili. Puno smo grešili, ali i pored svega nismo smeli da dozvolimo da primimo taj drugi gol u 90. minutu. Igrači su svesni da smo tu utakmicu odigrali loše i sada su totalno fokusirani na ono što nas čeka sutra. Spremni smo , u ekipi je dobro raspoloženje, a ono što mi je posebno drago je da moji fudbaleri svhataju težinu ovog meča i veruju u preokret. Očekujem da igramo kvalitetno i borbeno i da uz podršku svih struktura kluba i publike na Čairu eliminišemo Floru, rekao je Simo Krunić, koji je najavio veoma ofanzivnu postavu za predstojeći meč.\n– Nemamo šta da kalkulišemo. Moramo da ih napadnemo od samog starta i jurimo brzi gol koji bi nam otvorio vrata uspeha. Mogu da kažem da će se većina igrača koji su nastupili u Talinu ponovo naći u startnoj postavi, a napraviću najverovatnije dve promene. Saša Stojanović će sigurno početi utakmicu i to umesto nome, pošto nam je potrebna njegova kreacija na sredini terena u saranji sa Melegom i Tomićem. Moguće je da napravimo još jednu promenu, ali se još uvek dvoumimo oko toga. Moramo biti fokusirani i oprezni. Jurićemo golove, ali smo i svesni da ne smemo da primimo pogodak, jer bi u tom slučaju morali da postignemo četiri kako bi prošli u narednu rundu. Oni su opasna i uigrana ekipa i trebaće nam žestok rad tokom svih 90 minuta na terenu ako želimo da ostvarimo cilj, završio je Krunić.\n– Ovu utakmicu moramo da odigramo potpuno drugačije nego prethodnu, u kojoj smo mnogo grešili u svim linijama. Svim srcem želimo da nadoknadimo taj rezultat, ali smo svesni da to neće biti lako. Fudbal je sjajna i zanimljiva igra i ja verujem da mi možemo da ih ovde dobijemo makar sa tri gola razlike. Biće teško, nezahvalan je zadatak pred nama, ali mi iz ove kože ne možemo. Daćemo naš maksimum i nadam se da će to biti dovoljno da se sutra uveče svi radujemo na našem stadionu, izjavio je Todorovski.\nUlaznice za duel između Radničkog i Flore puštene su u prodaju u ponedeljak na biletarnici ispred hale Čair, a svi zainteresovani moćiće da ih kupuju sve do dana utakmice od 10 do 18 časova. Karte za istočnu, zapadnu i severnu tribinu koštaju 500 dinara, a za mesto u loži potrebno je izdvojiti 2.000 dinara. Podsećamo da će južna tribina u četvrtak biti prazna, pošto je UEFA kaznila Radnički zbog neprimerenog transparenta i upotrebe pirotehničkih sredstava na meču protiv Makabija pre godinu dana.\nTošić: Biće zanimljivo u revanšu, Urošević: Hvala deci koja su nas...\nLE: Izgubili Ajntraht i PAOK, u derbiju “vukovi“ bolji od “bikova“\n22 avg 2019. 23:22\n22 avg 2019. 22:56\n22 avg 2019. 22:04\nOrlando Siti - Atlanta Junajted\n1 @ 3.40


Borba oprotiv širenja corona virusa – Mjere Italijanske vlade za ulazak na teritorij Italije\nMinistarstvo vanjskih poslova i međunarodne suradnje Republike Italije pripremilo je informativni upitnik kako bi pomoglo svojim korisnicima da razumiju da li je i pod kojim uvjetima u ovom trenutku moguće ući/vratiti se u Italiju i otići u inostranstvo. Upitnik je dostupan na:\nOstaje zabranjen ulazak u Italiju osobama koje su boravile ili prolazile kroz neku od sljedećih zemalja u prethodnih 14 dana: Armenija, Bahrein, Bangladeš, Brazil, Bosna i Hercegovina, Čile, Kuvajt, Sjeverna Makedonija, Moldavija, Oman, Panama, Peru, Dominikanska Republika, Srbija (za Kosovo, Crnu Goru i Srbiju zabrana je na snazi od 16. jula, a za sve ostale zemlje sa liste zabrana je na snazi od 9. jula 2020. godine).\nOd 9. jula, sve osobe koje uđu u Italiju iz bilo koje strane države dužni su dostaviti prijevozniku ili policiji u slučaju provjera samo-izjavu prema modelu koju možete preuzeti s ove stranice (LINK)\nPočevši od 12. augusta na snazi su sljedeće preventivne mjere, koje jedna drugu isključuju, prema osobama koje namjeravaju ući na teritorij Italije a koje su u prethodnih četrnaest dana boravile ili tranzitirale kroz Hrvatsku (kao i u Grčku, Maltu i Španiju):\na) obveza predočavanja, prijevozniku prilikom ukrcaja kao i svim nadležnim za obavljanje provjera, uvjerenja da je u roku od 72 sata prije ulaska na teritorij Italije podvrgnut molekularnom ili antigen testiranju provedenom pomoću brisa i da je rezultat negativan;\nb) obaveza da se podvrgne molekularnom ili antigen ispitivanju, pomoću brisa, po dolasku na aerodrom, u luku ili u pogranično mjesto, ako je to moguće, ili u roku od 48 sati od ulaska na teritoriju Italije pri nadležnoj lokalnoj zdravstvenoj ustanovi; dok čekaju da obave test u nadležnoj lokalnoj zdravstvenoj ustanovi, osobe ostaju u samoizolaciji u svom domu ili prebivalištu.\nOsobe koje ulaze u Italiju, čak i ako su asimptomatske, dužne su odmah prijaviti svoj ulazak na nacionalni teritorij Odjelu za prevenciju nadležne lokalne zdravstvene ustanove.\nU slučaju pojave simptoma COVIDa-19, za sviju ostaje obveza da se to odmah prijavi Zdravstvenim vlastima putem za to posebno namjenjenih telefonskih brojeva i ta osoba, sve do naknadnih odluka zdravstvenih vlasti, podliježe izolaciji.\nPreuzmite ovdje model izjave


Privatni avioni – prvi put „in“ od krize iz 2008. « Pavle Bašić 帕夫莱·巴希奇\nPrivatni avioni – prvi put „in“ od krize iz 2008.\nLetovi privatnim avionima se, po prvi put od početka svetske ekonomske krize, pojavljuju kao zamena za sve skuplje i nepouzdanije komercijalne avio-letove.\nPovećanje kašnjenja, tarife i čekanja na sigurnosnim proverama aerodroma dovode do toga da poslovni putnici počinju da odustaju od redovnih letova i okreću se privatnim avionima. Ali, problemi sa imidžom u ovom sektoru i dalje kaskaju, zaostajući za pravim rešenjem.\nNakon finansijske krize 2008. godine, korišćenje privatnih aviona doživelo je poslovni sunovrat. Mediji su, u jeku finansijskog kolapsa, prikazali nekoliko „sretnih ljudi“ i njihov „leteći zabran“ kao skup i prekomeran luksuz, koji je svetske poslovne lidere i milijardere prikazivao u lošem svetlu. Šefovi potekli iz detroitske automobilske industrije, koji su na početku krize leteli privatnim lir-džetovima u Vašington ne bi li kod političara osigurali „otkup“ – tj pare za koje bi se zadužili kako bi spasli svoje biznise – bila je kap koja je prelila čašu. Leteti lir-džetom po pare kojima se namiruju sopstveni dugovi.\nAli, 10 godina nakon tih turbulentnih dana, privatni avioni ponovo rulaju pistama. Uz „planirana“ kašnjenja i otkazivanja letova, kao i sada prečeste i predugačke redove pred aerodromskim obezbeđenjem radi „uobičajenih sigurnosnih provera“, kompanije u ovom biznisu sve jasnije prepoznaju šta bi mogle biti prednosti nekih alternativnih poslovnih rešenja.\n“(Letenjem privatnim avionom) obezbeđuje se velika fleksibilnost, posebno za poslovna putovanja, kada često znate precizno koliko dugo želite da ostanete”, rekao je Sajmon Ebert iz kompanije Air Hamburg Private Jets koja poseduje flotu od 24 poslovna mlaznjaka. “Avio-kompanije nisu uvek pouzdane u tom pogledu.”\nPrivatni džetovi su oduvek bili korisni za dosezanje mesta izvan dometa uobičajenih komercijalnih linija, i uz to ne iziskuju dugačke aerodromske transfere. Ovo je jedan od razloga zašto su mnoge velike firme držale svoje flote malih letelica. Danas se broj takvih kompanija smanjio. U Nemačkoj, recimo, samo Folksvagen, BMW i Boš i dalje poseduju sopstvene avione.\nUmesto toga, procvetale su čarter-usluge, posebno kada je u pitanju potražnja za kratkim rutama sa visokom frekventnošću saobraćaja, recimo od nemačkih poslovnih centara do evropskih prestonica.\nVisoka, a ne stočna klasa\nKada su u pitanju poslovni interesi, matematika i računica počesto zapnu. Pošto uska grla i gužve, uz aerodromske provere, kao i nedostatak konkurencije podstiču rast cena avionskih karata, zakup letova u Evropi bi se uskoro mogao takmičiti sa avio-tarifama poslovne klase, naročito ukoliko putuje mala grupa a ne pojedinac. Avio-karte za kratko putovanje iz Nemačke za Brisel ili Ženevu, na primer, mogu se kretati do 500 evra po osobi, ili 2.000 evra za četiri. Ovo se poredi sa €1.800 na sat za najmanju kategoriju privatnih aviona. Povrh toga, treba uzeti u obzir i druge troškove, kao što su aerodromske naknade.\n“Ono što trenutno pokreće avio-tržište jeste rast čarter-tržišta”, rekao je Kristof Koler (Christoph Kohler), generalni direktor u „WINGX Advance, konsultant za poslovnu avijaciju. Letovi u ovoj kategoriji su do juna ove godine činili gotovo 60 odsto polazaka na teritoriji Evrope.\nLet privatnim avionima je u Evropi doživeo rast od 3,3 odsto u periodu od 12 meseci zaključno sa junom, dok je u Nemačkoj taj rast bio 4,1 odsto. Letovi unutar Evrope porasli su za 3,5 odsto (statistika zaključno sa junom), dok su privatni letovi za Severnu Ameriku u padu za 7,8 odsto.\nU prvoj polovini ove godine, Air Hamburg Private Jets zabeležio je porast od skoro 20 odsto, kao i povećanje broja sati letenja. To je kompanijama iz Hamburga omogućilo da ove godine naruče sedam potpuno novih mlaznih plovila tipa Embraer Legacy 650E.\nJoš jedan faktor procvata je u nedavnoj pojavi tržišta deljenih poslovnih letova. Prema ovom modelu, brokerske kompanije naplaćuju pretplatu koja članovima daje pravo na određeni broj putovanja na već zakazanim poslovnim letovima. Članovi američkog JetSmarter-a, na primer, plaćaju 15.000 dolara godišnje kako bi pristupili svojoj listi više od 150 američkih letova na domaćem i međunarodnom nivou. Letovi ispod tri sata dužine su besplatni, a sedište za one koja traju preko tri sata košta 300 dolara. Firma je nedavno počela sa radom u Evropi, gde joj je partner Air Hamburg Private Jets.\nIako je rast u sektoru bio zdrav, Nemačko udruženje za poslovno vazduhoplovstvo zapravo je očekivalo veći porast zbog ekonomije koja je bila u fazi rasta. “Preduzeća su i dalje oprezna”, rekao je nedavno šef Andreas Mundsinger na sajtu Airliner.de.\nMeđutim, možda su privatni poslovni letovi, tek sada, u potpunosti odstranili svoj elitistički imidž. Mundsinger je rekao da mnoge kompanije već shvataju prednosti privatnog aviona ali se uzdržavaju od korišćenja jer u široj javnosti izgledaju dekadentno.\n← Tramp i trgovinske tarife: velike laži zasnovane na malim istinama\nDan kada se svetska privreda (umalo) upokojila →


Apel kupcima: Uzimajte fiskalni račun | Banjalučanke.com\nPoreska uprava Republike Srpske pozvala je kupce da uzimaju fiskalni račun jer na taj način doprinose borbi protiv sive ekonomije i povećanju ekonomske snage Srpske.\nIz Poreske uprave ukazali su da bez fiskalnog računa kupac ne može da reklamira robu, niti dobije novac nazad, te da je fiskalni račun jedini način da kupac ostvari svoja prava, ali i da bude siguran da dio njegovog novca ide u budžet, čime se finansiraju zdravstvo, prosvjeta, kultura, obrazovanje i ostale oblasti društva.\n“Borba protiv sive ekonomije ne zasniva se samo na zabranama i inspekcijskim mjerama, već podrazumijeva i različite aktivnosti šire društvene zajednice, od kojih je jedna uzimanje fiskalnog računa”, saopšteno je iz Poreske uprave.\nS ciljem da promijeni loše navike građana i poveća njihovu fiskalnu svijest, Poreska uprava pokrenula je jednomjesečnu kampanju “Korak preduzmi, račun uzmi” u okviru koje će biti pojačan rad inspektora na terenu koji će kontrolisati poslovne subjekte u izvršavanju ove zakonske obaveze.\n“Poreska uprava Republike Srpske preduzeće sve mjere iz svoje nadležnosti da prvo preventivnim mjerama, a zatim intenzivnim kontrolama na terenu, poboljša disciplinu poreskih obveznika kada je riječ o izdavanju ili uzimanju fiskalnih računa nakon svake kupovine ili izvršene usluge”, navedeno je u saopštenju.\nIz ove institucije su poručili da je u posljednje vrijeme uočen pad discipline poreskih obveznika kod izdavanja fiskalnih računa, dok s druge strane građani nedovoljno koriste zakonsku mogućnost da za kupljenu robu i izvršene usluge uzimaju fiskalni račun i na taj način doprinose suzbijanju sive ekonomije.\nProšle godine inspektori su izvršili 4.311 kontrola evidentiranja prometa putem fiskalnih kasa, te izdali 1.739 prekršajnih naloga na iznos kazne od 1.176.375 KM, a kod 544 poreska obveznika izrečena je mjera privremene zabrane obavljanja djelatnosti u trajanju od 15 dana.\nPoreska uprava poziva poreske obveznike da poštuju zakonske propise u ovoj oblasti, a građane da slučajeve neizdavanja fiskalnih računa prijave putem mejl adrese kontakt@poreskaupravars.org ili na brojeve telefona istaknute na internet stranici Poreske uprave.


Detalji iz Fošana: Raduljica 6/8 sa distance, Bogdan hvata zalet, Bjelica u pogonu (VIDEO)\nIzvor: MozzartSport.com, 30.Avg.2019, 18:53\n(Od specijalnog izveštača MOZZART Sporta iz Kine) Sve je spremno za premijeru na ovogodišnjem Mundobasketu u Kini i nastup Srbije u otvarajućem susretu protiv Angole. Uprkos nelagodonostima koje oseća Nemanja Bjelica, otpisanim problemima Bogdana Bogdanovića i intenzivnom povratku Vladimira Lučića u takmičarski ritam, raspoloženje je i drugog da...\nMozzartSport.com: Srbija otvorila Mundobasket s +46! Bogdan spreman, Lučić hvata korak, Jokić favorit publike\nAustralija, SAD, Novi Sad, Beograd: Velika podrška za Orlove pred Angolu (VIDEO)\nIzvor: MozzartSport.com, 31.Avg.2019, 08:16\n(Od specijalnog izveštača Mozzart Sporta iz Fošana) To je to, brojimo sitno. Više nisu u pitanju ni sati, već minuti i sekunde do otvaranja Mundobasketa u Kini. Euforija raste i svi očekuju da će Srbija uspešno otvoriti učešće u Kini. Veliki broj navijača ispratiće utakmicu iz Fošana putem...


Radio TV Stara Pazova - Nastavlja se izgradnja vodovodne mreže u Vojki\nNastavlja se izgradnja vodovodne mreže u Vojki\nUvođenje gradske vodovodne mreže u Vojki stiglo je do četvrte faze izvođenja radova. Stanovnici koji su stekli uslov da se priključe na vodovodnu mrežu su u ulicama Karađorđeva, Nikole Filipina, Ulica Majur i Sestara Grujić, zatim Stevana Popova i Milorada Đorđevića Neše.\nSklapanje ugovora o priključku obavlja se u JKP “Vodovod i Kanalizacija” u Staroj Pazovi. Cena priključka je 33.874 dinara, a može se platiti u 12 mesečnih rata. Priključkom na vodovodnu mrežu meštani Vojke dobiće ispravnu i kvalitetnu vodu, koju do sada nisu imali jer su se vodom snabdevali iz sopstvenih bunara. Projekat finansira sredstvima opštine Stara Pazova i Pokrajinske vlade.


Obilježavanje Međunarodnog dana starih 1. oktobra - Vijesti.me\nCRVENI KRST ĆE ORGANIZOVATI BROJNE AKTIVNOSTI\nIz Crvenog krsta su najavili da će većina njihovih opštinskih organizacija, koje realizuju program Brige o starima, tim povodom organizovati brojne aktivnosti Edit\npenzioner, starica (Foto: Shutterstock)\nMina 29. septembar 2015, 18:09 ažurirano 13. februar 2019, 14:54\nMeđunarodni dan starijih osoba biće obilježen 1. oktobra, a Crveni krst će tim povodom organizovati brojne aktivnosti zarad podsjećanja na probleme te populacije, saopšteno je iz te organizacije.\nOni su kazali da je taj datum značajan za njih i dodali da godinama rade na unaprjeđenju kvaliteta života starijih u Crnoj Gori.\nIz Crvenog krsta su najavili da će većina njihovih opštinskih organizacija, koje realizuju program Brige o starima, tim povodom organizovati brojne aktivnosti.\n„Ideja je da se javnost podsjeti na potrebe i probleme sa kojima se stariji suočavaju u Crnoj Gori, ali i da se pozove na djelovanje, kako bi zajedničkim snagama unaprijedili njihov položaj“, navodi se u saopštenju.\nKako se dodaje, u okviru aktivnosti povodom obilježavanja tog dana organizovaće podjelu promotivno-informativnog materijala, obilazak starijih sugrađana koji su smješteni u domovima za stare, obuke za nove volontere, prezentacije programskih aktivnosti u školama, dijeljenje humanitarne pomoći i simboličnih poklona starijima i posjete korisnika.\nU saopštenju se navodi da će Crveni krst Tivat organizovati druženje korisnika, volontera i predstavnika relevantnih institucija i organizacija, dok će korisnici iz Bara imati priliku da posjete Cetinje i druže se sa volonterima i zaposlenima Crvenog krsta tokom jednodnevnog izleta.\nKlub za starije iz Plava će 1. oktobra dobiti donaciju organizacije LDS Charities koja se sastoji u opremanju prostorije novim namještajem i materijalom za održavanje radionica i provjeru zdravstvenog stanja korisnika Kluba, a za tu populaciju iz Plava biće organizovan i izlet van grada.\nProgram Briga o starima realizuje se u 16 opština u Crnoj Gori i obuhvata oko 900 korisnika i oko 200 volontera koji pružaju usluge podrške starijim sugrađanima.\nU saopštenju se podsjeća da su korisnici programa osobe starije od 65 godina, koje nemaju prihoda ili su oni na niskom nivou, kao i oni koji žive same, sa supružnikom ili nekim kome je takođe potrebna pomoć.\nKorisnici programa su i, kako se dodaje, osobe koje imaju poteškoća da obavljaju svakodnevne aktivnosti i nisu obuhvaćene sličnim vidovima podrške od drugih organizacija i institucija.\nIz Crvenog krsta su pojasnili da usluge koje pružaju volonteri uključuju, prije svega, psiho-socijalnu podršku – druženje i razgovor, pomoć u sitnim kućnim poslovima, plaćanje računa, odlazak kod ljekara i nabavku hrane.\nKako je saopšteno, u organizacijama Crvenog krsta u Plavu i Baru funkcionišu klubovi za starije osobe koji omogućavaju starijima da budu aktivni, doprinose zajednici, da se druže sa mlađima, uče i na taj način promovišu koncepte aktivnog starenja, međugeneracijske solidarnosti i cjeloživotnog učenja.\nTe aktivnosti biće realizovane u okviru programa Briga o starima, koji je podržan od italijanskog Crvenog krsta.